Faris Zakaria atau Soloz mencatatkan angka tontonan serentak (concurrent viewers) yang begitu tinggi, 102,000 dalam satu strim sejurus beberapa hari ‘berehat’ dari Facebook kerana menumpukan pada majlis perkahwinannya bersama gadis pilihan hati, minggu lalu.
Foto: Gamers On Duty
25 minit strim dilangsungkan, Soloz mencatatkan 102,000 CCV berserta 41 ribu sukaan, 60 ribu komen dan 18 ribu shares. Ini menunjukkan ramai peminat yang tertunggu-tunggu strim beliau dan ada juga yang hadir ingin mengucapkan tahniah dan selamat pengantin baru.
Beliau juga dihujani ‘tsunami stars’ rata-ratanya menulis “selamat pengantin baru”.
Soloz sebelum ini dikenali kerana penglibatan beliau dalam arena Mobile Legends: Bang Bang dan menjadi antara pemain yang awal menaikkan arena MLBB tempatan. Beliau juga menyertai Saiyan yang dijenamakan sebagai AirAsia Saiyan dan kini bersama Team Bosskurr sebagai penghibur penstriman langsung sepenuh masa.
Antara pencapaian lain Soloz adalah menerima penghargaan Malaysia Book of Records dan menerima anugerah Facebook Gaming sebagai pencipta kandungan dengan tontonan tertinggi.
Ikuti kami di Facebook, Twitter dan Instagram. Saksikan kami di YouTube.


Nampaknya penghibur penstriman langsung Facebook Gaming nombor satu Malaysia, Mohd Faris Zakaria atau Soloz sekali lagi mencipta kejayaan tersendiri.
Kali ini beliau mencatatkan 2 juta pengikut di laman Facebook page miliknya.

Baru-baru ini, Soloz menarik perhatian ramai apabila muncul dalam iklan Wild Rift, dicalonkan dalam Anugerah Melodi Drama Sangat dan akan melakukan satu sumbangan amal menerusi acara Maggi Hotcup Charity Showdown esok.
Di Instagram, Soloz juga mencatatkan angka 1 juta pengikut begitu juga di Youtube.
Bagi yang tidak mengenali jejaka berusia 27 tahun ini, beliau pernah menjadi seorang pemain e-sukan dalam permainan Mobile Legends: Bang Bang dan pernah menyertai pasukan Team Saiyan (dijenamakan pula kepada AirAsia Saiyan). Kini, beliau bersama organisasi e-sukan tersohor tanah air, Team Bosskurr.
Soloz juga banyak terlibat dalam aktiviti sumbangan amal.
Terbaru, beliau mengajak pengikutnya membincangkan isu kesihatan mental menerusi satu posting di Instagram.

View this post on Instagram

Time time macam sekarang ni, mesti ramai yang tengah lalui masalah mental seperti depression ataupun anxiety. Ye lah, lagi-lagi sekarang kita tak boleh nak keluar bersosial dengan kawan-kawan. Mamak depan rumah tu pun tak boleh. Apatah lagi kalau keluarga kita tinggal jauh dari kita, lagi lah. Ini adalah beberapa point untuk korang mengenalpasti : 1.Mengalami perubahan mood yang teruk yang menyebabkan masalah dalam hubungan 2.Berfikir untuk mencederakan diri sendiri atau orang lain 3.Rasa keliru, pelupa, kecewa, marah, bimbang, atau takut 4.Berteriak atau bertengkar dengan keluarga dan rakan 5.Sukar untuk bertindak balas kepada kasih sayang dan keprihatinan Kepada sesiapa yang mengalami rasa tekanan atau risau, sini saya ada sertakan guideline ataupun cara-cara yang mungkin boleh bantu atasi masalah korang tu. Kita jaga kita jadi harap link ni boleh bantu korang sedikit sebanyak. Korang boleh share experience korang di comment section yang mungkin akan membantu orang lain di luar sana. https://www.instagram.com/miasa.malaysia/guide/all-about-anxiety/17965882717330394/?hl=en #RealTalk
A post shared by  Faris Zakaria (@solozsoloz) on Nov 4, 2020 at 9:27pm PST

Foto: Facebook Soloz


Pemain Mobile Legends dan penghibur penstriman langsung popular Malaysia, Faris Zakaria atau Soloz dilaporkan menamatkan zaman bujang dan selamat diijab kabul dalam satu majlis petang tadi bersama wanita pilihan hati.
Sementara itu, sumber terdekat mengesahkan perkara tersebut.

Setakat ini, tiada pengumuman rasmi dari Maharaja Soloz sendiri.
Foto: @Nisashakilla


Siapa tak kenal Mohd Faris Zakaria (Soloz)? Beliau adalah penghibur penstriman langsung (streamer) Facebook Gaming nombor satu di Malaysia!
Sempena pelancaran League of Legends: Wild Rift tak lama lagi, Riot Games mengumumkan Soloz antara pempengaruh di Asia Tenggara yang akan menerima kasut sneakers yang diubah sendiri. Kasut itu direka oleh SBTG yang menggunakan Nike Air Force 1 dan menampilkan ukiran Wild Rift dalam warna biru dan emas.
Kasut itu juga memaparkan tampalan nama Soloz di tepinya dan tag SBTG Deubré yang boleh ditemui di tali kasut.
Wild Rift akan dilancarkan beta terbukanya pada 27 Oktober ini yang mana semua pemain Malaysia boleh bermain tanpa perlu ada jemputan.

Soloz bukan saja pempengaruh tapi juga pemain profesional Mobile Legends sebelum ini bersama Team Bosskurr.
Beliau pernah memenangi anugerah dari Malaysian Book of Records dan kini mencatatkan pengikut yang ramai di Instagram dan Facebook yang melebihi 1 juta.
Tahniah Soloz!
Ikuti kami di Facebook, Twitter dan Instagram. Saksikan kami di YouTube.


Dalam satu video terbaru promosi Pentaboom oleh League of Legends: Wild Rift hari ini, penghibur penstriman langsung nombor satu Malaysia di Facebook Gaming, Mohd Faris Zakaria atau Soloz kelihatan memegang watak sebagai penjual nasi lemak.

Difahamkan filem pendek itu adalah sempena sambutan beta terbuka Wild Rift dan membintangi pempengaruh lain dari serata Asia Tenggara seperti Jess No Limit, ZBingZ, Do Mixi, Alodia Gosiengfiao, BeBe, JianHao Tan, Danial Ron dan Sylvia Chan.
Ia mengambil inspirasi daripada Pentakill, satu perkataan ‘keramat’ yang ikonik, tercapai apabila pemain berjaya mengalahkan kelima-lima musuh pihak lawan dalam masa pendek.
Lokasi bagi video tersebut diambil di serata tempat di Asia Tenggara dan ada juga Easter Egg boleh dicari. Juga terdapat cosplayer Ezreal dan Garen bertarung di Marina Bay. Budaya negara lain seperti Boba, Banh Mi, Nasi Lemak, Batik dan lain-lain juga turut dipertunjukkan.
“Asia Tenggara merupakan rantau pertama di dunia untuk bermain Wild Rift dan kami mahu menyambutnya. Kami teruja kerana dapat mengeluarkan filem pendek ini bersama beberapa pempengaruh gaming yang hebat di lokasi yang ramai akan kenal.
“Kami berharap dengan filem ini dan Wild Rift akan merapatkan komuniti Asia Tenggara kami,” kata Justin Hulog, Pengurus Besar bagi Asia Tenggara, Hong Kong, Taiwan dan Macau, Riot Games.
Filem ini diarahkan oleh Roslee Yusof dan dikeluarkan bersama BBH Singapura rakan agensi Riot Asia Tenggara.
Beta Terbuka Serantau League of Legends: Wild Rift dilancarkan sepanjang Asia Tenggara pada 28 Oktober.
Acara K/DA League of Legends: Wild Rift juga sedang berlangsung dan pemain boleh log masuk untuk mendapat ganjaran eksklusif.
Untuk maklumat lebih lanjut, layari wildrift.leagueoflegends.com dan Facebook.


Ramai yang sedia maklum, pelancaran Cyberpunk 2077 pada tahun lalu adalah pelancaran permainan yang paling teruk dikritik.
Oleh hal yang demikian, sekumpulan pelabur memfailkan tuntutan mahkamah tindakan kelas ke atas CD Projekt, melalui sebuah firma guaman di Mahkamah Daerah Pusat California.
Melalui tuntutan itu, pihak guaman itu menegaskan, Cyberpunk 2077 sebagai tidak boleh dimainkan berikutan isu pepijat, digugurkan daripada PlayStation Store dan menyatakan reputasi syarikat itu tercemar sebagai salah atau tiada asas yang kukuh.
Setahun selepas tuntutan itu dibuat, mahkamah memutuskan CDPR bersetuju untuk membayar ganti rugi sebanyak AS$1.85 juta (RM7.79 juta) ke atas tuntutan itu.
Namun, tuntutan ini bukanlah berpihak kepada pemain yang kecewa ke atas prestasi dan kualiti Cyberpunk 2077, sebaliknya ianya lebih berpihak kepada para pelabur.
Sumber: Kotaku


Nampaknya aplikasi seperti TikTok, PUBG, Free Fire, Bigo Live dan Likee akan diharamkan di Bangladesh.
Mahkamah Tinggi negara itu menggesa kerajaan membuang aplikasi ini bagi “menyelamatkan kanak-kanak dan anak muda dari keruntuhan moral”, lapor NST.
Dalam laporan itu juga berkata, Mahkamah Tinggi Dhaka membuat gesaan itu selepas menerima petisyen dari organisasi hak asasi manusia.
Mereka mengemukakan hujah seperti aplikasi-aplikasi ini memberi kesan kepada anak muda dan juga menyediakan peluang kepada penjenayah yang dikaitkan dengan penggubalan wang haram menerusi aplikasi itu.
Sebenarnya, yang mencetuskan petisyen ini adalah kejadian yang terjadi dalam TikTok di mana pihak berkuasa menemui kes pemerdagangan manusia iaitu lebih 500 anak gadis Bangladesh ke India dalam masa lima tahun kebelakangan.
TikTok juga dikenakan ban di India dan juga Pakistan namun Pakistan menarik balik selepas TikTok berjanji untuk membuang kandungan tidak bermoral.
Nepal juga bertindak mengharamkan PUBG di negara mereka.
Sumber dan foto: NST


Valve telah melancarkan acara musim panas tahun ini untuk DOTA 2 dan ia adalah sebuah mod permainan baharu bertajuk Aghanim’s Labyrinth. Mod ini boleh dimain secara percuma oleh semua pemain DOTA 2.
Aghanim’s Labyrinth merupakan sebuah mod permainan co-op yang mempunyai unsur roguelike di mana sekumpulan empat orang pemain harus bekerjasama untuk mengalahkan raksasa-raksasa yang diletakkan dalam bilik-bilik yang direka secara rawak.

Setiap kali para pemain menyelesaikan cabaran dalam satu bilik, mereka akan diberikan pilihan untuk mendapatkan ganjaran-ganjaran tertentu serta memilih raksasa-raksasa di bilik seterusnya.
Jika anda dan rakan-rakan anda berjaya mencapai tempat tertinggi di global leaderboard, anda akan diberikan ganjaran-ganjaran istimewa seperti skin courier Aghanim’s Interdimensional Baby Roshan dan banyak lagi.
Mereka yang telah membeli Batte Pass boleh mengumpul sehingga 2,000 Battle Points setiap minggu acara ini berlangsung.
Untuk maklumat lanjut mengenai acara ini dan mod permainan Aghanim’s Labyrinth, anda boleh melayari laman web rasmi DOTA 2.
Ikuti kami di Facebook dan Instagram.
Saksikan kami di YouTube.


Adakah korang antara orang yang suka melegakan stres dengan bermain game pendek dan kasual?
Meditation Games adalah sebuah platform yang membariskan game baru yang akan disediakan pada setiap hari bermula pada tahun ini.
Projek ini adalah hasil daripada pencipta bersama studio indie Vlambeer, Rami Ismail dengan kolaborasi lebih daripada 350 game developer.
Koleksi game online yang disediakan dalam Meditation Games adalah berbentuk indie dan eksperimental berdasarkan pengalaman atau kisah hidup seseorang game developer itu. Oleh sebab itu, semua game pendek ini diiringi oleh mesej daripada mereka dan tiada judul yang diberikan.
Setiap game juga boleh habis dimainkan dalam jangka masa pendek iaitu kira-kira dalam 10 minit sahaja. Yang paling menarik, game pendek berkenaan hanya boleh dimainkan dalam tempoh 24 jam. Jadi, kalau korang terlepas satu hari untuk main game itu maka korang kena tunggu untuk main game itu pada tahun hadapan yang jatuh pada tarikh yang sama.

Untuk bermain game pada hari ini iaitu bertemakan depresi dibangunkan oleh Lisa Brown, korang boleh download launcher Meditation Games di sini.


Disebabkan main game secara berkumpulan tanpa penjarakan fizikal, seorang lelaki dijangkiti COVID-19 dan menyebabkan penularan kepada ahli keluarga dan rakan sekerja.
Menurut laporan Harian Metro, seorang lelaki berusia 19 tahun disahkan positif di Beaufort, Sabah pada 29 Jun.
Jangkitan berlaku melibatkan sembilan ahli keluarga dan jiran terdekat. Ia bermula akibat kegagalan mematuhi prosedur operasi standard (SOP) dan penjarakan fizikal ketika bermain game dalam talian.
Sebanyak 46 kes positif dilaporkan dalam kluster Lumadan itu.
Walaupun bermain game bersama kawan-kawan itu seronok dan lebih kompetitif, namun dengan adanya COVID-19 memang disarankan untuk berkomunikasi secara dalam talian saja.
Semoga berita ini memberi iktibar kepada kita untuk terus menjaga SOP dan mengamalkan penjarakan fizikal.
Sumber rujukan: Harian Metro
Foto: TechinAsia


Salah satu kelebihan game adalah kemudahan diakses di mana sahaja kita berada tanpa mengira masa. Sebab itulah ia menjadi pilihan untuk anak muda masa kini meluangkan masa di peranti pintar.
Kebanyakan permainan mudah alih kini makin canggih, berkualiti tinggi dan menggunakan saiz storan yang besar di dalam peranti. Bagi peranti yang mempunyai spesifikasi rendah, pastinya ia akan menimbulkan sedikit masalah.
Maka dengan itu wujudlah teknologi cloud gaming bagi membantu anda untuk bermain game secara ‘on the go’ tanpa perlu memikirkan masalah storan yang terhad atau sambungan Internet yang perlahan untuk muat turun.
Blacknut dan Celcom baru-baru ini memperkenalkan servis cloud gaming pertama di Malaysia. Bagi Blacknut sendiri mereka sudah meluaskan servis ini di lebih 40 buah  negara meliputi Asia, Eropah dan Amerika Utara.
Bagi pengguna Celcom MAX ™, anda boleh memilih untuk menambah Blacknut Cloud Gaming ke langganan sedia ada. Dengan hanya RM40, promo ‘add-on’ ini turut memberikan langganan percuma sebulan untuk servis Blacknut boleh didapatkan dalam masa terhad. Layari laman web mereka untuk info lanjut mengenai tawaran ini.
Celcom MAX™ adalah pelan yang menggabungkan Celcom Home Fibre™ dan Celcom MEGA™ dalam satu bil untuk kediaman dan peranti pintar anda.
Apa itu Cloud Gaming?

Blacknut Cloud Gaming memberikan kelebihan kepada pengguna untuk main game tanpa perlu muat turun permainan atau membeli peranti pintar spesifikasi tinggi. Ia boleh diakses pada bila-bila masa tanpa mengira jenis peranti digunakan.
Sebagai contoh, anda ingin bermain permainan mudah alih berkualiti tinggi yang menerima port ke mobile dan sesuai dimainkan dalam sambungan 5G. Kebiasaannya permainan AAA ini memerlukan grafik tinggi dan spesifikasi yang bagus. Dengan cloud gaming, ia tidak lagi menjadi masalah.
Apa lagi kelebihan bermain di Blacknut? Semua simpanan fail adalah mengikut game yang dimainkan dan disimpan secara automatic. Akses pada bila-bila masa menggunakan profil anda.
Bagi gamer yang sudah berkeluarga, anda boleh cipta lima akaun berasingan dan profil ini boleh dikunci dengan pin untuk menghalang kanak-kanak main permainan yang tidak sesuai dengan usia mereka.

Risau dengan storan yang terhad di peranti pintar? Cloud Gaming membolehkan anda menikmati permainan mudah alih yang berkualiti tinggi tanpa perlu risaukan jumlah storan dalam peranti anda yang terhad.
Contoh-contoh permainan

 Terdapat lebih 400 permainan mudah alih dalam servis Blacknut Cloud Gaming ini. Sebagai contoh, Sniper Ghost Warrior 3, Anima: Gate of Memories dan Furi tersedia untuk anda yang sukakan permainan aksi pengembaraan.

Banyak lagi permainan yang anda boleh terokai bersama kawan-kawan dan keluarga, di mana sahaja. Yang menariknya, anda juga boleh pilih untuk bermain di Smart TV, menggunakan alat kawalan kerana Blacknut menyokong pelbagai jenis penggunaan peranti dan servis termasuk Chromecast dan Amazon.
Ikuti 5 langkah mudah dibawah untuk mendaftar/melanggan:
Langkah pertama – Muat turun aplikasi Blacknut di Android atau iOS.
Langkah kedua – Pilih log-masuk dan terus langgan dalam aplikasi Blacknut.
Langkah ketiga – Pilih Celcom Billing.
Langkah keempat – Terima SMS apabila langganan berjaya.
Langkah kelima – Mula bermain di peranti pilihan anda.

Roar! Tahun Baru Cina dah dekat geng, jadi tunggu apa lagi? Inilah masanya untuk kumpul angpau banyak-banyak dan langgan servis ini bagi menikmati game tanpa masalah lagi!
Nikmati langganan percuma selama sebulan apabila anda mendaftar (perlu cepat sebab promosi ini hanya dalam masa terhad).
Anda boleh layari laman web Blacknut untuk lihat katalog game ataupun layari laman web mereka untuk info lanjut mengenai tawaran ini.


Game jam ialah sebuah aktiviti di mana pembangun permainan video cuba membangunkan sebuah permainan video mengikut beberapa peraturan dan perlu disiapkan dalam masa yang terhad.
Dua minggu lepas, game jam Haunted PS1 Wretched Weekend telah dianjurkan oleh Breogán Hackett dan The Haunted PS1. Ia bermula pada 10 April dan berakhir pada 15 April 2020. Dalam game jam tersebut, pembangun perlu membangunkan permainan video mengikut beberapa peraturan:

Bangunkan sebuah permainan untuk penuhkan kekosongan ini.
Habiskannya dalam masa 48 jam.
Sepatutnya mempunyai gameplay yang amat sedikit.
Boleh hasilkan permainan yang anda pernah bangunkan sebelum ini.
Kebanyakan judul yang dibangunkan harus dibuat semasa game jam ini.
Mempunyai model berpoligon rendah, seni pixel, dan mungkin penggunaan pixel filter jika mempunyai grafik 3D.
Gunakan apa sahaja untuk bangunkan permainan anda.
Permainan tersebut sepatutnya menyeramkan.

Pada waktu ini, sudah terdapat 69 penyertaan daripada pembangun indie dari seluruh dunia. Anda boleh main setiap satu secara percuma melalui laman web itch.io.
Dalam 69 pertanyaan tersebut, dua boleh dimain melalui pelayar (browser) dan yang lain kesemuanya perlu dimuat turun. Jika anda meminati permainan seram, anda memang patut mencuba beberapa judul yang telah disiapkan.
Berikut adalah gambar daripada beberapa permainan daripada game jam tersebut:
Rottenwood Lake oleh selewi Blank Screen oleh Edouard Moinard It Hunts You oleh Tom Sandford
Sumber: PC Gamer
Ikuti kami di Facebook dan Instagram.
Saksikan kami di YouTube.


Predator: Hunting Grounds diumumkan pada pertengahan tahun lepas. Ia merupakan sebuah permainan video berdasarkan siri filem Predator yang dahulu dibintangi oleh Arnold Schwarzenegger.
Illfonic, studio pembangun Predator: Hunting Grounds, mengumumkan bahawa demo terhad untuk permainan tersebut boleh dimain dari 27 Mac sehingga 29 Mac 2020 di PC dan PlayStation 4 (PS4).
Untuk pemain PC, demo tersebut hanya boleh dimuat turun melalui Epic Games Store.
Predator: Hunting Grounds merupakan sebuah permainan video multi-pemain asimetri (asymmetrical multiplayer) di mana seorang pemain akan main sebagai makhluk asing Predator dan buru empat pemain lain yang bermain sebagai manusia.
Pemain pasukan manusia perlu pastikan mereka hidup sehingga helikopter tiba untuk menyelamatkan mereka. Kedua-kedua pihak akan diberikan pelbagai senjata dan kebolehan untuk menyelesaikan misi masing-masing.
Permainan video ini akan dilancarkan pada 24 April 2020 untuk PC dan PS4.

Sumber: PlayStation
Ikuti kami di Facebook dan Instagram.
Saksikan kami di YouTube.


Salah sata permainan video yang paling dinanti-nantikan tahun ini ialah Cyberpunk 2077. Pembangunnya, CD Projekt Red, akan mengongsikan maklumat baharu mengenai judul tersebut pada bulan Jun.
Akaun Twitter rasmi Cyberpunk 2077 baru-baru ini memuat naik gambar tentang cara Night City Wire. Acara tersebut akan berlangsung pada 11 Jun 2020. Malangnya, mereka tidak menyatakan butiran ataupun maklumat mengenai apa yang akan dikongsikan.

GET READY!📺 pic.twitter.com/eqQ3hMCOmA
— Cyberpunk 2077 (@CyberpunkGame) May 5, 2020

Marcin Momot, Ketua Komuniti Global di CD Projekt Red, juga tidak mendedahkan apa yang akan dikongsi tetapi menyatakan “Banyak perkara akan ditunjuk!” di akaun Twitternya.
Penulis berharap mereka akan menunjukkan lagi kawasan-kawasan di peta Cyberpunk 2077 iaitu Night City. Selain itu, banyak lagi butiran cara permainan dan pengolahan watak utama masih belum didedahkan.
Cyberpunk 2077 dijadualkan untuk dilancar pada 17 September 2020 di PC, PlayStation 4 (PS4), Xbox One, Xbox Series X, dan Google Stadia.
Ikuti kami di Facebook dan Instagram.
Saksikan kami di YouTube.


Untuk tahun ke-13, Persekutuan Esport Antarabangsa (IESF) bersedia untuk memulakan kejohanan perdananya iaitu IESF Esports World Championship ke-13 2021. Dijadual berlangsung antara 14 November 2021 hingga 20 November, pertandingan tahun ini akan menyaksikan sejumlah rekod kontinjen e-sukan dari seluruh dunia bersaing untuk kegemilangan dalam pencapaian e-sukan tertinggi yang ada.
Sebagai salah satu acara e-sukan bukan maya yang pertama sejak wabak melanda, bandar Eilat di Israel ditetapkan sebagai tuan rumah permainan kerana ia mengalu-alukan 500 atlet Esports dari 85 negara yang berkunjung ke bandar itu untuk perlawanan yang terkenal ini.
Bersaing untuk kebanggaan negara dan kumpulan hadiah sebanyak AS$50,000 (RM207,825), acara berbilang permainan itu akan menampilkan empat judul permainan rasmi termasuk DOTA 2, Counter-Strike: Global Offensive (CSGO), Tekken 7 dan eFootball™ 2022 dan satu judul yang disarankan, Audition.

Negara-negara SEA
Selepas beberapa siri pusingan kelayakan, tujuh negara dari rantau Asia dipanggil untuk mara ke peringkat besar di Eilat. Negara-negara Asia yang bertanding di Kejohanan Dunia IESF Esports ke-13 adalah seperti berikut:

Republik Korea
Mongolia
India
Sri Lanka
Filipina
Thailand
Vietnam

Jadual Kejohanan
Jadual acara untuk Kejohanan Dunia IESF Esports Ke-13 adalah seperti berikut:

16 November – Majlis Pembukaan, Pusingan Akhir: Audition
17 November – Pusingan Awal (Semua Permainan)
18 November – Pusingan Akhir (DOTA 2, Tekken 7, eFootball™ 2022)
19 November – Pusingan Akhir (CSGO)
20 November – Majlis Penutup

Menurut presiden IESF, Vlad Marinescu, “IESF sangat teruja untuk edisi ke-13 Kejohanan Dunia Esports kami yang adalah acara IESF terbesar setakat ini. Eilat 2021 akan mempamerkan dan menyatukan atlet e-sukan dari 85 negara yang mencatat rekod,”
Peminat e-sukan dari seluruh dunia boleh mengharapkan pertunjukan bakat dan persaingan peringkat tinggi yang menakjubkan semasa siri selama seminggu ini. Bagi yang berminat, anda boleh menonton di saluran Twitch rasmi IESF di sini.


Piala Dunia Overwatch akan memasuki edisi kelima kali ini dan Malaysia mempunyai slot penting bertanding di peringkat Asia Pasifik (APAC) sebelum boleh layak ke kejohanan dunia itu.
Dalam satu kenyataan media, pasukan Overwatch negara akan bertanding dalam kumpulan APAC B yang juga disertai pasukan dari Australia, India, New Zealand, Singapura dan Thailand manakala APAC A pula terdiri daripada Chinese Taipei, Hong Kong, Indonesia, Jepun, Filipina dan Korea Selatan.

36 teams, 1 trophy 🏆
This is the 2023 Overwatch World Cup 🌎
Get involved, rally for your team, and take your shot at the prize pool! 🤩
✨ : https://t.co/1OqvJdglAm pic.twitter.com/0vcKkTGv5H
— Overwatch (@PlayOverwatch) January 24, 2023

Pada Jun, pasukan akan bertanding dalam peringkat kumpulan untuk mendapatkan satu dari 16 slot di LAN Final yang dijadualkan pada musim luruh. Pasukan China akan mendapat satu slot jemputan berdasarkan prestasi mereka di peringkat dunia.
Difahamkan, hanya dua (2) pasukan dari APAC B dan tiga (3) dari APAC A akan layak ke LAN Finals dan seterusnya merebut slot ke Piala Dunia.


Sebelum ESL One Genting membuka tirai di Resorts World Genting pada 26 Januari ini, nampaknya peminat e-sukan boleh menonjolkan bakat mereka dengan mengambil bahagian dalam kejohanan Malaysia Cyber Games yang membuat kemunculan kembali tahun ini.
Pada 13 hingga 14 Januari, MCG akan berlangsung di Putra World Trade Centre (PWTC) Kuala Lumpur dengan hadiah wang tunai terkumpul sebanyak RM300,000. Banyak tu! Penulis boleh katakan pemain profesional dan amatur dari serata Malaysia akan menyertai kejohanan ini begitu juga dengan yang datang untuk bagi sokongan pada favorite team masing-masing.
MCG yang mendapat sokongan Kementerian Komunikasi dan Multimedia Malaysia (KKMM) dan Kementerian Belia dan Sukan (KBS) ini akan mempertandingkan 8 game iaitu Dota 2, Mobile Legends, FIFA 18, CS:GO, Tekken 7, Street Fighter V, Injustice 2 dan F1 2017.
Untuk maklumat lanjut dan pendaftaran segera, korang boleh refer di laman web rasmi Malaysia Cyber Games 2018 di SINI.


Esports Integrated (ESI) telah mengumumkan kolaborasi bersama Moonton dan Tencent untuk kejohanan Malaysia Esports Championship (MEC) 2020.
Kerjasama ini akan membenarkan para pemenang kategori Mobile Legends: Bang Bang (MLBB) dan PUBG Mobile untuk melayakkan diri ke kejohanan-kejohanan besar iaitu Liga Profesional MLBB (MPL) dan PUBG Mobile Malaysia National Championship (PMNC).

Johan dan naib johan kategori MLBB akan diberikan slot di MPL MY Qualifier Top 8 manakala kelayakkan untuk menyertai PMNC 2021 hanya diberikan kepada johan kategori PUBG Mobile.
MEC 2020 berlangsung dari 26 Disember 2020 hingga 31 Januari 2021. Pada waktu ini, pusingan kelayakan FIFA 21 sedang berlangsung. Pusingan kelayakan DOTA 2, MLBB, dan PUBG Mobile akan bermula esok.
Hadiah terkumpul yang ditawarkan di MEC 2020 berjumlah RM100,000. Berikut adalah pecahan hadiah mengikut kategori:

DOTA 2 – RM10,000
FIFA 21 – RM10,000
PUBG Mobile – RM40,000
MLBB – RM40,000

Jika anda ingin menyertai MEC 2020, jangan risau kerana pendaftaran untuk minggu kedua masih dibuka. Anda boleh mendaftarkan diri dan mendapatkan maklumat tentang MEC 2020 di laman web Esukan.gg.


Esports Integrated (ESI) dengan kerjasama Kementerian Belia dan Sukan (KBS) akan menganjurkan Malaysia Esports Championship (MEC). Kejohanan ini menawarkan hadiah terkumpul berjumlah RM100,000.
Berikut adalah empat permainan yang akan dipertandingkan di MEC:

FIFA 21
DOTA 2
PUBG Mobile
Mobile Legends: Bang Bang (MLBB)

Nampaknya kejohanan ini merupakan sebahagian daripada perancangan KBS untuk mewujudkan pangkalan data dan leaderboard kebangsaan. Ini akan memudahkan proses memilih atlit wakil negara untuk acara-acara seperti Sukan SEA dan Sukan Olimpik.
Pada waktu ini, ESI masih belum mendedahkan tarikh permulaan untuk kejohanan ini. Borang penyertaan juga belum dikongsi. Pastikan anda mengikuti laman Facebook ESI untuk mendapatkan berita terkini tentang MEC.


Malaysia berjaya melayakkan diri untuk bertanding dalam Overwatch World Cup 2019 yang bakal berlangsung di persidangan tahunan Blizzard, BlizzCon 2019.
Sebanyak 47 negara menyertai kejohanan antarabangsa ini dengan 10 negara teratas seperti Korea Selatan, China, Amerika Syarikat dan banyak lagi. Malaysia tergolong dalam 10 negara Asia lain manakala hanya 4 negara sahaja daripada Asia Tenggara iaitu Malaysia, Thailand, Singapura dan Filipina. Korang boleh lihat keseluruhan ahli jawatankuasa negara untuk Overwatch World Cup 2019 di sini.
Bagaimana Malaysia boleh terpilih untuk ke Overwatch World Cup 2019?
Pencapaian ini direalisasikan setelah Blizzard menggunakan sistem pengundian yang mana semua undi datang daripada komuniti pemain bagi memilih ahli jawatankuasa negara masing-masing untuk tiga posisi iaitu pengurus pasukan, penyelaras komuniti dan pengadil.
Ahli jawatankuasa Malaysia rasmi untuk Overwatch World Cup 2019 dengan profil Twitter mereka.
Ahli jawatankuasa rasmi Malaysia untuk Overwatch World Cup 2019 diwakili oleh pengurus pasukan, Kenn “Beagull” Leandre, penyelaras komuniti, Sun “megikari” San dan pengadil, Jack “RagonSEA” Teoh.
Mana barisan pasukan Overwatch untuk negara Malaysia?

Buat pengetahuan korang, hanya fasa ke-2 sahaja telah selesai iaitu melantik ahli jawatankuasa rasmi Malaysia ke Overwatch World Cup 2019. Fasa ke-3 akan bermula tidak lama lagi iaitu proses pemilihan pemain. Semua pasukan dari semua negara akan mengadakan pertandingan untuk mencari pemain dan membentuk pasukan Overwatch mereka tersendiri.
Jawatankuasa setiap negara hanya boleh menghantar 12 pemain yang berpotensi kepada Blizzard yang mana mereka akan terima dan sahkan. Kemudian, ahli jawatankuasa perlu memilih 7 pemain sahaja yang bakal mewakili Malaysia ke Overwatch World Cup 2019 di arena BlizzCon bertempat di Pusat Konvensyen Anaheim, California, Amerika Syarikat bermula pada 1 November ke 2 November 2019.
Ini merupakan penyertaan pertama pasukan Malaysia ke Overwatch World Cup 2019 iaitu liga ke-4 dianjurkan oleh pembangun, Blizzard. Dalam rantau Asia Tenggara, Thailand merupakan negara aktif dalam Overwatch secara kompetitif dan satu-satunya negara yang termasuk dalam 24 pasukan terbaik untuk Overwatch World Cup 2018. Malah, salah satu kelayakan pertandingan Overwatch World Cup 2018 juga diadakan di Bangkok pada tahun lepas yang pernah dikunjungi oleh penyelaras komuniti kita sendiri!
Untuk maklumat lanjut tentang pemilihan pemain, tarikh pertandingan akan datang dan pengumuman lain, korang boleh ikuti laman Facebook, Twitter dan Discord rasmi pasukan Malaysia ke Overwatch World Cup 2019.
Ikuti kami di Facebook dan Instagram.
Saksikan kami di YouTube.


Selepas kemenangan comeback oleh pasukan Malaysia ketika menentang pasukan tuan rumah iaitu Kemboja, Malaysia gagal untuk membawa rentak itu ketika menentang Filipina.
Filipina yang diwakili oleh ahli pasukan Bren Esports tidak memberikan sebarang ruang untuk Malaysia bernafas di dalam siri itu.
Mekanik serta makro dan mikro mereka menjadi perbezaan di antara dua pasukan ini.
Walaupun draft yang dibawa oleh Pabz boleh menyaingi draft Filipina atas kertas namun mereka tidak dapat melaksanakan strategi mereka kerana Filipina berjaya membaca semua pergerakan pasukan Malaysia.
Filipina berjaya memenangi pingat emas dengan skor 3-0.

Malaysia adalah salah satu negara yang membuat pemilihan pemain untuk acara Sukan SEA ini.
Walaupun pelbagai kontroversi serta isu mengenai pemilihan pemain serta staf kejurulatihan, namun mereka berjaya menutup mulut pengkritik dengan persembahan pada edisi ini.
Pemain yang terdiri daripada CikuGais, Momo (Todak) Rippo, Izanami (RSG Slate MY) Chibii (Homebois) Xorn (Yoodo Red Giants Esports) dan Garyy (Team Haq) berjaya membawa Malaysia ke Grand Final ataupun perlawanan pingat emas.

Mereka yang diketuai oleh ketua jurulatih iaitu Pabz (Team Haq) dan Ozoraveki (Yoodo Red Giants Esports) sudah membawa draft serta gameplay yang baik walaupun mereka hanya mempunyai tempoh masa yang pendek.
Peminat turut bangga dengan prestasi mereka walaupun tidak mendapat pingat emas kerana ia merupakan kali pertama Malaysia pergi ke Grand Final selepas hampir enam tahun kompetitif MLBB bermula.

Ramai memuji serta berpuas hati bukan sahaja dengan pencapaian pasukan lelaki malah juga untuk pasukan wanita untuk acara MLBB.
Di dalam sebuah komen yang dimuat naik oleh seorang peminat di sebuah ciapan yang dibuat oleh DJY menyatakan bahawa pencapaian ini amat penting untuk MLBB Malaysia.

Selepas kekecewaan di M4, semua pihak mengambil tanggungjawab untuk menaikkan semula Malaysia di mata dunia.
“Komuniti di Malaysia meragui dengan pasukan ini selepas liga tamat kerana jurulatih (Pabz) membuat pasukannya tersingkir.” ujar peminat itu.

Tambahnya pula, Mid Laner Malaysia iaitu Izanami turut diragui kerana persembahannya tidak begitu baik di MPL musim ke-11 dan Roamer Malaysia Xorn turut digelar tidak relevan lagi untuk mewakili Malaysia.
Namun di dalam Sukan SEA ini, kedua-dua pemain ini merupakan tunjang untuk Malaysia di mana Izanami memenangi MVP sebanyak tiga kali di peringkat kumpulan.
Manakala, Xorn pula berjaya membukti bahawa dia masih merupakan Roamer terbaik untuk Malaysia selepas banyak kali menyelamatkan pasukan Malaysia daripada kekalahan.
Dengan pencapaian ini, maka ia adalah satu langkah baik untuk Malaysia bangkit semula di dunia MLBB.
Kami di MyGameOn ingin mengucapkan tahniah dan terima kasih kepada pasukan negara kerana memenangi pingat perak di Sukan SEA.


Demi menjadikan esukan lebih inklusif dan mudah untuk diakses, Malaysia kini menganjurkan pertandingan e-sukan pertama untuk golongan kelainan upaya bermula sekarang sehingga 24 Oktober ini.
Pertandingan Para Malaysia Esports League 2021 (Para MEL21) ini adalah selari dengan usaha pihak kerajaan Malaysia yang ingin membangunkan suasana e-sukan di negara ini sambil menyediakan ekosistem yang lebih selamat dan terbuka untuk komuniti permainan tempatan menjadi profesional tanpa mengira identiti mereka.
Para MEL21 ini dianjurkan oleh Techninier dan Esports Integrated (ESI) dengan sokongan Kementerian Belia dan Sukan (KBS) ini turut menawarkan hadiah terkumpul sehingga RM10,000 buat para pemenang, selain memberikan platform untuk mereka mempamerkan bakat di dalam esukan.
“Menyediakan peluang untuk semua peserta sentiasa menjadi tulang belakang bagi setiap program dan inisiatif KBS, dan ini termasuk e-sukan,” kata Dato’ Seri Ahmad Faizal bin Dato’ Azumu.
“Dengan e-sukan terus membangun menjadi fenomena global dan kini berkembang menjadi industri terbesar di dunia adalah sangat penting bagi memastikan lebih banyak akses diberikan kepada peminat e-sukan dan ianya termasuk kepada golongan OKU,” tambahnya.

Para MEL21 akan berlangsung bermula sekarang hingga 24 Oktober ini.
Sepanjang bulan pertandingan ini berlangsung, pemain yang mendaftarkan diri di esukan.gg juga berkelayakan untuk sertai Hebat Challenge menampilkan permainan yang dibangunkan oleh Techninier, Super Jones, yang menawarkan hadiah sebanyak RM1,000.
Permainan utama bagi Para MEL21, PlayerUnknown’s Battleground Mobile (PUBGM) akan berlangsung bermula 18-24 Oktober ini, dengan dua kategori iaitu secara solo atau skuad.
Di samping itu, juara PUBG bagi Malaysia Esports League 2021, juga dijemput untik sertai PUBGM Show Match pada 9 Oktober ini bersempena Malaysia Esports Festival (MEF) yang dibuka untuk semua pemain yang berdaftar.
Artikel ini diterjemah daripada IGN SEA. Untuk artikel penuh sila layari SINI.


Semalam sudah berlangsungnya acara berkumpulan PUBG Mobile untuk sukan SEA Hanoi 2021. Pasukan Malaysia berjaya menempatkan diri ke pusingan akhir apabila berada di posisi 16 pasukan terbaik.

View this post on Instagram

A post shared by PUBG MOBILE ESPORTS MY (@pubgmobile.esports.my)

Pasukan Tabah NSEA berjaya mendapatkan WWCD di peta yang ketiga. Franky yang menjadi pemain terakhir untuk pasukan itu, berjaya meratakan dua pemain dari negara Brunei.

View this post on Instagram

A post shared by PUBG MOBILE ESPORTS MY (@pubgmobile.esports.my)

Snipes juga menunjukkan kebehatanya bermain senjata sniper apabila berjaya menjatuhkan seorang pemain dari Thailand di peta yang kedua.

View this post on Instagram

A post shared by PUBG MOBILE ESPORTS MY (@pubgmobile.esports.my)

Kedua-dua pasukan Malaysia berjaya mara ke babak pusingan akhir selepas menunjukkan aksi yang baik semalam.
Hari ini, pasukan negara akan bertarung di pusingan akhir bersama-sama 14 pasukan dari negara lain.
Para peminat PUBG Mobile tanah air diminta untuk terus memberi sokongan buat kedua-dua pasukan Malaysia di sukan SEA Hanoi yang akan memulakan perjuangan mereka di pusingan akhir pada hari ini.
Siaran langsung boleh ditonton di Youtube PUBG Mobile Esports bermula jam 4 petang ini.
Semoga berjaya Geek Fam dan Tabah NSEA!
Foto: Facebook PUBG Mobile MY


Terdapat lima acara e-sukan yang bakal dipertandingkan dalam Sukan SEA 2023 iaitu MLBB, PUBGM, VALORANT, MAT/AK2 dan Cross Fire.
Kesemua acara e-sukan ini disertai oleh Malaysia kecuali Cross Fire.
Ini kesemua senarai atlet e-sukan Malaysia:
MLBB (Lelaki)

Pabz
 OzoraVeki
Ajim
Cikugais
Momo
Xorn
Chibii
Izanami
Garyy
Rippo

MLBB (Wanita)

Rexvinn
Rain
SoraPayung
Rosemary
Fafau
Aria
Dibo
Bunny
Anatasha
Hanie

PUBGM
MAS 1

Pasha
Damrude
Snipes
Mica
 uHigh
Stuxnet

MAS 2

MosGoku
Jumper
FlaxOP
Echo
Oliyo
Yen

VALORANT

D4N
Subbey
Aduka
FrostyZ
Jeed
Zeeq
Kael

MAT / AK2

K1m
Kinda
matbal
MwDx
Puaka
SaviorZ
Zetsu

Malaysia kini mempunyai 36 atlet e-sukan dan 10 pegawai rasmi termasuk jurulatih.
Kesemua pegawai rasmi juga mengumumkan mereka sudah mendapatkan Watikah Pemilihan sebagai ahli Kontinjen Malaysia untuk e-sukan dari Majlis Olimpik Malaysia (OCM).

I hereby officially announce that we have received the Certificate of Selection (Watikah Pemilihan) as a member of the Malaysian Contingent for the Esports category from the Majlis Olimpik Malaysia OCM | @olympicmas for SEA Games, Cambodia.
 I will be responsible as the National… https://t.co/p0lL7XAZMG pic.twitter.com/QhMy7WAbKW
— Sir_Cloud (@SirCloudMY) March 13, 2023

Pengumuman ini dibuat oleh Sir Cloud selaku Pengurus Kebangsaan dan Pembantu Pengurus Kebangsaan iaitu Megat (Team Path).


2019 has no short of amazing video games that will blow our minds from the international to the local stage. With a wide range of gaming devices such as PC, PlayStation 4, Xbox One, Nintendo Switch, and even mobile phones, there is no sign of slowing down.
In 2017, Malaysia is ranked number 21 in global game revenue estimates with US$587 million ahead of Netherlands and Poland. This shows that Malaysia provides a promising platform for digital and creative talents to expand further into game development.
As we’re ushering into 2019, we would like to highlight the Malaysian-made games that will be released this year. Although some of them are still in the works, this doesn’t stop you from getting excited. Here are the Malaysian games you should look forward to play in 2019 and beyond.
Re: Legend
Platform: PC, PS4, Xbox One, Nintendo Switch
Developer: Magnus Games Studio
Release date: TBA 2019

Re:Legend is a role-playing video game (RPG) developed by Magnus Games Studio and published by Digital Bros. The small indie studio led by two brothers launched a Kickstarter campaign to fund their game in July 2017. The campaign received a tremendous success with backings all over the world, which raised 900% increment from its initial goal of USD$70,000 to USD$630,700; making it the most crowd-funded Kickstarter project in Southeast Asia.
The game takes into the world of Ethia where you can hunt, tame and raise magical monsters known as Magnus. Similar to Harvest Moon and Rune Factory, players can re-build village to farm, mine, craft weapons & armors, and go fishing with your friends in co-op or multiplayer mode.
Re:Legend is currently in development with an alpha exclusively opens for Kickstarter backers and planning for cross-platform support.
No Straight Roads

Platform: PC, PS4
Developer: Metronomik
Release date: 2020

No Straight Roads is an upcoming game developed by Metronomik, the Malaysian studio founded by former Final Fantasy XV lead game designer Wan Hazmer and Street Fighter V concept artist Daim Dziauddin.
In this game, you will lead two musicians, Mayday and Zuke with their rock band to take down an evil EDM empire who called themselves as No Straight Roads. While it is generally known that rhythm games such as Patapon, PaRappa the Rapper and Cytus require a lot of skills to play, game director Wan Hazmer said all players can enjoy the game without paying too much attention to each beat.
Instead, you carry the music and use it to your advantage to move, jump and transform musical elements to defeat the bosses, which are represented as artists with their unique genres ranging from a musical prodigy to a DJ. Watch how No Straight Roads is made here.
MekaRoyale Online
Platform: Android, iOS
Developer: Illogical Games
Release date: Out now

If you think about a mix of Titanfall and battle royale genre (no, not Apex Legends), MekaRoyale Online is right up your alley. MekaRoyale Online is a top-down shooter with battle royale twist made by the solo developer, Amarul Natenan from Illogical Games.
In this game, you will play as a pilot who must survive in the battle against 12 players. Winning the match allows you to buy a mecha or MEKA using credits and persevere through the matches raise more credits to buy updates for your MEKA. Losing a match, however, could cost a permanent loss to your mecha.
Non-MEKA pilots can also outsmart the opponents by scouring the map for the best weapons and use exosuit to beat MEKA users. MekaRoyale Online is a free-to-play game now available on Android and iOS.
To-Gather Island
Platform: PC
Developer: Studio Kamii
Release date: TBA 2019

To-Gather Island is a survival action adventure game developed by Studio Kamii. Compared to the dark nature of many survival games, To-Gather Island gives players a sense of adventure to hunt for food, craft tools, building, and survive in foreign places with a tiny golem that will grow bigger in time.
Players will have to solve the mysteries surrounding the different islands and perform research to enhance your survival skills. There is also a day-and-night setting where monsters could appear at night so you have the whole day to be prepared. While waiting for the release, you can play the demo here.
A Dance of Fire and Ice
Platform: PC
Developer: 7th Beat Games
Release date: Out now

Before you get confused with the name (no, it’s not THAT novel by George R. R. Martin), A Dance of Fire and Ice is a rhythm game that will definitely test your hand-and-eye coordination. This game is a strictly one-button rhythm game, which you have to place two alternating balls simultaneously according to the beat of the music.
If this game reminds you of Rhythm Doctor, it’s made from the same developer. While waiting for Rhythm Doctor to release, you can try out the demo for A Dance of Ice and Fire here. The game is also available on Steam.
Bake ‘n Switch
Platform: PC
Developer: Streamline Games
Release date: 2019

Get ready to bake! Bake ‘n Switch dives into the tasty pastry universe in this couch co-op and PvP local multiplayer party game. Team up to 4 players or sabotage each other as the First Bakers to punch, combine, and bake the tastiest doughs before time runs out.
Early Access is coming to Steam around Fall 2019. Check out their Facebook page and be prepared for the dough-mination!
King’s League II
Platform: PC, Mac, Android, iOS
Developer: Kurechii
Release date: April 2019

From the developer of Postknight, the multi-award winning Malaysian indie game studio, Kurechii unveiled the sequel of their famous simulation strategy series: King’s League II. Set in a fantasy medieval period, players need to recruit the best fighters with over 30 classes from berserkers to archers to form your own dream league.
Owning a dream team won’t secure you a victory without proper strategic planning and execution. You can expand your journey into perilous dungeons, test your limits at tournaments, and earn the recognition of guilds by doing quests.
ENDURA: The Thrilling Delivery
Platform: PC
Developer: IFiO Studio
Release date: July 2019

Endura: The Thrilling Delivery is a third-person action adventure shooter developed by IFiO Studio. The game is set in a hidden dimension within a tree known as Yagra where Bunians who are in charge of magical creatures such as the beastly Ulit Maya.
However, greed and envy spread like a disease among the Bunians that erupted a civil war lasted for 700 years and destroyed Yagra. Bound to reunite the people of Yagra, you will play as Endu Ra who joined forces with his fellow chosen Bunians to form a league called ENDURA. But, only the toughest and most agile will survive as their job is to travel across dimensions to survive, to send delivery and to spread AURA back to the world.
Super Jones
Platform: Android, iOS
Developer: Techninier
Release date: 7 March 2019

Super Jones is a fast-paced adventure game filled with fun puzzles and strategic path-planning. You play as a miner, Nathan Jones ventures into a deserted ancient mine with his mighty drill to uncover buried treasures. Dig deep into the mine consisted of 7 unique blocks and do your best to drill away monsters to acquire 7 types of precious jewels.

Bolster the Jones with Extra HP, Drill Upgrade, Time Extension, and Giga Drill Upgrade to summon the Giga Drill for one swift vertical hit down the mine. You can compete with other players in order to achieve the top score within a limited time. Prepare your drill as Super Jones now hits on Android and iOS.

Calling all Malaysian game developers! Do you have a new game that you would like to share with us? Submit your game along with a brief summary (genre, platform, and release date) with a subject line ‘2019 Malaysia Game List’ at [email protected]. This article will be updated from time to time.
Follow MyGameOn on Facebook and YouTube for more gaming news, reviews and esports.


Bekas pemain Mobile Legends Orange Esports, Muhammad Raziq Muhammad Bukhari atau Mali kini sah menyertai Suhaz Esports yang juga bertanding di Liga Profesional (MPL) MY musim kelapan nanti.
Dalam satu hantaran di Instagram, Suhaz memuat naik satu video acah yang mengalu-alukan kedatangan Mali.

View this post on Instagram

A post shared by Suhaz Esports (@suhaz.esports)

Mali sebelum ini pernah menjadi tank di Orange Esports dan pastinya kali ini beliau akan mengisi kekosongan pemain keenam dengan memberikan persembahan terbaik.
Di MPL MY S7, mereka pernah menang enam kali berturut-turut namun terkandas di peringkat awal playoffs.


Selepas berita Danial Arif Mohd Judin (Eavy) yang keluar dari pasukan Suhaz Esports, kini giliran Mali atau nama sebenarnya Muhamad Raziq Muhamad Bukhari (Mali) pula yang tinggalkan skuad.
Berita itu diumumkan di laman Instagram @suhaz.esports sebentar saja tadi.

View this post on Instagram

A post shared by Suhaz Esports (@suhaz.esports)

Perpisahan Mali dengan pasukan pastinya satu berita menyedihkan buat peminat Suhaz yang selama ini menyokong mereka.
Dia menjadi pemain baru di pasukan itu apabila dibawa masuk ke Suhaz pada MPL MY musim kelapan dan kerap menggunakan hero support seperti Rafaela dan Silvanna,
Sebelum ini, Mali bersama Orange Esports di musim ketujuh.
Kini Suhaz Esports dianggotai oleh:

Muhammad Redzuwan Rosli (Hyhy)
Hadiazwan Bin Rosli (Box)
Muhamad Fadhil Bin Hishamuddin (Padel)
Muhammad Hazim Bin Zulkifli (D.Ace)
Muhammad Azri Bin Jamaludin (AJ)


Mamoswine kini tiba ke Pokemon UNITE untuk Nintendo Switch dan juga versi mudah alih.

Mamoswine diklasifikasikan sebagai Melee Defender.
Mempunyai type Ice/Ground, Mamoswine bagus untuk menjadi tank dan kelebihan skill Thick Fat yang memberi Mamoswine Defense dan Special Defense.
Mamoswine juga mempunyai Ice Fang, High Horsepower dan kelebihan AOE Icicle Crash dan juga Earthquake.
Anda boleh mencuba Mamoswine di Practice run atau memberi Unite Battle Committee dengan 8,000 Aeos Coins atau 460 Aeos Gems.
Terdapat juga set baju Gardevoir dan Bonfire Style: Slowbro Holowear.
Sylveon pula dijangka akan menjadi Pokemon seterusnya untuk kemas kini akan datang nanti.
Holowear Alolan Ninetales juga akan datang nanti.


Pasukan Geek Fam memberikan saingan yang hebat kepada Orange Esports namun ia tidak mencukupi untuk menumbangkan mereka.  Malah, Orange Esports kini mencatatkan tujuh kali kemenangan berturut-turut dalam musim liga MPL MY musim ketujuh kali ini.
Mereka juga secara automatiknya layak ke upper bracket.

View this post on Instagram

A post shared by MyGameOn (@mygameondotmy)

Pada perlawanan pertama, Geek Fam berjaya mendapatkan kemenangan pertama dengan draft yang lebih menarik.
Gabungan duo Bane dan Lunox juga membuahkan hasil kerana Geek Fam boleh bermain lebih agresif.

View this post on Instagram

A post shared by MyGameOn (@mygameondotmy)

Di game kedua, giliran Orange Esports pula mengamuk apabila diberikan Lunox kepada Aim. Penggunaan Popol dan Kupa serta Kaja berjaya menyekat kemaraan Panda yang bermain sebagai Roger.
Pada game ketiga, di sinilah perubahan boleh disaksikan. Orange menggunakan Alucard yang kedua kali dibawa masuk ke MPL musim ini, dibantu dengan Angela dan kombo itu berjaya mematahkan strategi Geek Fam.

View this post on Instagram

A post shared by MyGameOn (@mygameondotmy)

MPL MY Musim Ketujuh berlangsung selama lapan minggu dan ini adalah minggu terakhir yang mana dua pasukan tercorot akan disingkirkan daripada layak ke playoffs.
Ia menawarkan hadiah terkumpul AS$100,000 (RM400,000) untuk direbut 10 pasukan yang bertanding.


Pemain profesional PUBG Mobile, Aiman “ManParang” Amirul meluahkan rasa syukur apabila dikurniakan cahaya mata pertamanya baru-baru ini.
Ahli pasukan Yoodo Gank itu berkata, dia sangat teruja dan gembira kerana sememangnya sudah menjadi impian seorang ayah menghadapi saat-saat ini.
Katanya lagi, kali ini beliau lebih mudah mengatur jadual kerja hariannya biarpun sudah bergelar ayah.
“Sama saja seperti orang lain yang bekerja di luar sana, waktu kerja saya lebih mudah diaturkan sebab bekerja dari rumah sahaja.
“Saya takkan berhenti menjadi pemain profesional kerana ini impian sejak dulu lagi. Malah, saya taknak sia-siakan peluang dan akan buat yang terbaik untuk karier saya dalam e-sukan,” katanya.

View this post on Instagram

1st September 2020 😍❤
A post shared by  ManParang | Yoodo Gank (@aiman.pa) on Aug 31, 2020 at 11:59pm PDT

Aiman berkongsi kegembiraan di Instagram apabila anak sulung perempuannya yang selamat dilahirkan isterinya, Fatimah pada jam 3:33 pagi pada 1 September (Selasa).
Ketika ini, Aiman bersama ahli-ahli pasukannya, Yoodo Gank sedang bertanding dalam Liga Profesional PUBG Mobile (PMPL) Malaysia dan Singapura musim kedua yang berlangsung sejak 19 Ogos lalu.
Mereka berada di tempat ketiga setakat minggu kedua liga dengan skor keseluruhan 306 mata, di belakang Team Secret dan Geek Fam.


Masih ingat MapleStory? Permainan RPG 2D side-scrolling yang popular ketika dulu. Sekuelnya, Maple Story 2 akhirnya akan hadir ke rantau di luar Korea Selatan dan mungkin Malaysia.
Nexon Amerika mendedahkan sekuel itu sedikit berlainan berbanding dulu. Pertamanya, tiada lagi visual 2D dan mereka menggunakan grafik 3D ala-ala Minecraft. Keduanya, Maple Story 2 seakan game yang ingin korang enjoy dalam satu dunia maya bersama rakan-rakan lain. Pakaian boleh ditukar dan korang juga boleh bina rumah sendiri.

Dari segi jalan cerita, ia adalah prekuel kepada MapleStory original dan korang akan nampak wajah-wajah biasa dilihat tapi mungkin berlainan sedikit. Raksasanya seperti Poring dan Mushroom nampaknya masih dikekalkan kerana faktor relevan dengan pemain.
Kalau korang berminat, nampaknya korang masih kena tunggu kerana buat sementara ini fasa beta tertutup akan dijalankan di Amerika, Eropah dan Oceania pada 9 Mei. Tapi dalam masa terdekat nanti, pastinya Maple Story 2 akan dilancarkan di seluruh dunia.
Sumber: Polygon


MapleStory 2 dilancarkan dalam fasa closed PC beta pada 9 Mei lepas dan boleh dikatakan gameplaynya sangat berlainan dengan keluaran asal. Mengapa?

MapleStory 2 meminjam elemen penting seperti dunia dan karakter yang digemari dalam game asal tapi kini menambah komodenan gameplay MMORPG ke dalamnya.
Ia bukanlah side scroller piksel seperti dulu. Tapi sekarang, ia lebih mirip macam Minecraft tapi dengan sentuhan tersendiri. Tapi grafik sendiri bukan penentu masa depan game ini.

Dalam MapleStory 2, tak perlu tunggu di satu peta dan grind raksasa berjam-jam lamanya (duduk depan PC sampai tak makan!). Dalam sekuel ini, quests lebih berbaloi diambil dan penting untuk naikkan level. Karakter korang naik level dengan berkesan apabila membuat story quest seperti MMO moden masa kini. Di sini saja kita boleh nampak MapleStory 2 cuba sedaya upaya untuk catch up dengan generasi masa sekarang.
Sekuel ini juga mendorong pemain menyimpan kuasa hingga pada saat tertentu. Sebagai contoh, dari spamming kuasa terkuat dan bergantung pada pet untuk refill nyawa dan mana, korang boleh perhatikan spirit levels dan gunakan skills dengan penuh strategi untuk mengisi mereka. Ini membuatkan ia lebih sukar dimainkan tapi bukannya terlalu susah seperti MMO lain.

Kalau game asal selalu memfokuskan apa yang terjadi pada skrin tanpa perlu banyak bergerak, MapleStory 2 memaksa korang untuk bagi lebih perhatian dengan mengelak kuasa area-of-effect dan mempertahankan spirit yang ada.
Kesemua perubahan ini membuatkan MapleStory 2 nampak seperti sekuel yang dinaik taraf dan bukannya versi 3D untuk permainan lama. Kalau korang gemarkan game MMORPG moden dan ada elemen asal MapleStory di dalamnya, tunggulah ia keluar untuk server Malaysia dan Singapura dalam masa terdekat di PC!
Sumber: Polygon


Karakter permainan video yang mati dan hidup kembali serta level yang muncul secara rawak adalah dua elemen paling penting di dalam permainan video yang digelar rougelike.
Anda mungkin pernah mendengar permainan seperti Hades, Splunky, Binding of Isaac, FTL dan pelbagai lagi permainan video genre ini.
Apa itu Rogue?
Genre ini bermula dari tahun 1980 dengan permainan video yang dibuat oleh programmer Glenn Wichman dan Michael Toy.

Permainan video ini dipanggil Rogue. Rogue adalah permainan video dungeon crawling yang memerlukan pemain untuk mengawal seorang pahlawan dan perlu mengembara di dalam dunia yang muncul secara rawak di dalam labirin yang digelar Amulet of Yendor.
Ciri-ciri permainan video ‘roguelike’?
Ciri-ciri ini merupakan ciri yang perlu ada untuk dikatakan sebagai permainan video ‘roguelike’.
1. Cara pergerakan
Roguelike akan menggunakan konsep bergerak dari ke atas, bawah, kiri atau kanan.
2. Kawasan yang rawak.
Jadi setiap kawasan baru yang muncul di dalam permainan video itu adalah secara rawak dan bakal memberi anda sesuatu untuk dihadapi.
3.  Konsep kematian kekal
Kemudian roguelike pula akan mempunyai kematian kekal. Iaitu anda perlu mula semula dari awal dan hilang semua barang dan senjata yang sudah anda gunakan.
4. Turn-based battle
Roguelike pula perlu ada turn-based battle. Maknanya berlawan mengikut giliran. Jadi permainan video seperti The Binding of Isaac boleh dikatakan adalah yang paling hampir dengan genre ‘roguelike’.
Di dalam Binding of Isaac, setiap bilik adalah rawak dan anda tidak tahu bilik seterusnya akan mempunyai raksasa atau harta karun.

Ini membuatkan setiap pusingan di dalam Binding of Isaac adalah unik dan sentiasa membuat anda mencari benda-benda baharu.
Kematian pula akan membawa anda semula ke tempat terakhir anda berada.
Jadi apa pula ‘roguelite’?
Roguelite adalah sesuatu permainan video yang menyimpang dari ciri-ciri asal permainan video ‘roguelike’ tetapi masih mempunyai sedikit ciri-ciri ‘roguelike’.
Kini datang Hades, permainan video roguelite yang telah banyak memenangi pelbagai jenis anugerah di dalam industri permainan video.

Hades menceritakan Zagreus anak kepada Hades yang ingin keluar dari Underworld untuk ke Mount Olympus.
Ia menjadi antara permainan video rougelite yang paling berjaya dan popular setakat ini.
Dari setiap kematian anda boleh naik taraf senjata dan status Zagreus untuk meneruskan perjalanan anda di dalam Underworld.
Setiap kematian akan membuat Zagreus lebih kuat dan sehingga anda cukup kuat untuk mengalahkan semua bos di dalam permainan video ini.
Hades sebenarnya adalah ‘roguelite’ dan bukannya ‘roguelike’ kerana Hades menggunakan cara berlawan ‘hack and slash’ dari menggunakan konsep turn-based battle.
Kesimpulannya, genre ‘roguelike’ dan ‘roguelite’ ini bakal berubah mengikut zaman dan penggunaan terma ‘roguelike’ hari ini lebih kepada satu perkataan yang memayungi genre ini untuk lebih mudah difahami.
Apa pendapat ada? Apa lagi permainan video roguelike mahupun roguelite yang telah anda main?


Kalau anda bermain permainan video, karakter anda pasti akan mati atau kalah akibat terkena serangan bos mahupun mahupun gagal mengalahkan raksasa yang anda lawan.

Banyak permainan video yang menggunakan konsep kematian berulang kali ini sebagai satu halangan dari meneruskan perjalanan anda sehingga ke penamat.
Seperti video di bawah kematian di dalam permainan video boleh meningkatkan tekanan darah anda.

Genre ini sememangnya mendapat perhatian sejak 10 tahun lepas dan ia makin popular apabila banyak permainan video mengetengahkan konsep ini.
Sebaliknya kematian yang dijadikan hukuman ditukar kepada pembelajaran untuk anda belajar mengenai permainan video tersebut. Hal ini merupakan komunikasi antara pencipta dan pemain.
Permainan video yang menggunakan konsep kematian ini dipanggil ‘souls-like‘.
Genre souls-like tidak akan wujud tanpa Hidetaka Miyazaki yang boleh dikatakan pencipta permainan video yang terkenal dengan permainan video yang penuh sadis seperti Dark Souls, Bloodborne dan lain-lain.

Hidetaka Miyazaki ingin menghidupkan semula permainan video yang begitu mencabar kerana berasa industri permainan video sekarang kurang mencabar. Pada tahun 2009, Hidetaka dan pasukannya mengeluarkan Demon Souls. Permainan video ini kemudian disambung dengan Dark Souls.
Permainan Souls ini sentiasa dikenali dengan tahap kesusahan yang dikatakan tidak masuk akal pada mulanya.
Jikalau anda bermain permainan Souls anda pasti akan mati dengan banyak kerana musuh mempunyai pelbagai cara dan serangan yang tinggi untuk menewaskan karakter anda. Malah, jika karakter anda mati, anda perlu main dari checkpoint terakhir.
Apa yang menariknya kematian yang banyak ini adalah hal yang baik kerana jika anda mati di dalam permainan seperti ini anda akan belajar dari kesilapan anda. Malah, kepuasan mengalahkan sesuatu yang susah ini sukar untuk didapati dari banyak permainan video.

Anda perlu ingat tidak semua permainan video adalah souls-like. Walaupun permainan yang anda main itu mempunyai kepuasan untuk melepasi sesuatu halangan tidak bermakna ia adalah souls-like. Permainan seperti Cuphead bukan souls-like walaupun ia bukan permainan video yang mudah.
Cara berlawan di dalam souls-like menggunakan konsep belajar dari kesilapan. Di dalam Dark Souls, anda perlu kembali untuk mencari semula roh atau blood stain yang telah ditinggalkan oleh anda apabila anda mati.
Anda juga boleh melihat blood stain pemain lain dan belajar dari kesilapan mereka.

Genre souls-like ini masih boleh dikatakan baru. Masih banyak lagi peningkatan yang boleh dibuat untuk genre ini. Lebih banyak pengeluar permainan video menambah konsep ini dan menjadikan permainan video mereka unik dari permainan yang lain.
Banyak inovasi yang boleh dilakukan lagi untuk memberi genre ini menjadi antara genre yang terkenal. Genre ini mungkin tidak akan menjadi tarikan untuk anda yang tidak sukakan permainan video ‘hardcore’ seperti ini.
Apa lagi permainan souls-like yang anda pernah main?


Baru-baru ini pemain Omega Esports Z4pnu, dikritik oleh peminat Mobile Legends Indonesia berhubungan perbandingan pasukan kebangsaan Filipina dan Indonesia menjelang sukan SEA 2021.
Kenyataannya menimbulkan kemarahan peminat MLBB Indonesia apabila dia mengatakan bahawa pasukan profesional MLBB Indonesia tewas kepada pasukan amatur Mobile Legends Filipina di scrim.

Akhirnya, Z4PNU mengeluarkan kenyataannya berkaitan isu ini di akaun Youtubenya sendiri.
“Apa yang saya katakan semalam adalah kerana Dogie (Nexplay EVOS) mengatakan bahawa pasukan Blacklist tidak boleh menang. Mereka tidak boleh kalahkan pasukan Indonesia berdasarkan scrim mereka. Dogie juga kata mereka selalu kalah.
“Jadi apa yang saya katakan adalah untuk menjawab Dogie, bukan untuk anda (Indonesia). Jadi mari kita lihat siapa yang paling kuat nanti, Filipina atau Indonesia?,” katanya.
Kejohanan MSC 2022 dijangka akan berlangsung di Kuala Lumpur, Malaysia pada 11 Jun hingga 19 Jun ini.
Gambar: IG Z4PNU


Zakhry Zainal atau lebih dikenali sebagai ZackXgaming adalah salah seorang streamer permainan peranti mudah alih popular, PUBG Mobile dan Call of Duty Mobile. Beliau berjaya meraih 220 ribu orang pengikut setakat ini.
Mengikuti perkembangan terkini Zack, beliau disahkan mengidap penyakit Covid-19 tahap ketiga. Pengumuman ini dibuat dalam sebuah hantaran di laman sosial Instagramnya.

View this post on Instagram

A post shared by zackxgaming (@zakhryzainal799)

Di dalam perkongsian itu, kelihatan Zack terbaring di atas katil hospital. Selain itu, paru-paru Zack sudah dijangkiti kuman dan beliau meminta semua orang untuk mendoakannya dan jika ada tips untuk melawan virus ini, boleh berkongsi tips tersebut dengannya.
Marilah kita sama-sama mendoakan Zack sihat seperti sedia kala dan disembuhkan dari wabak penyakit Covid-19 ini agar dapat meneruskan kehidupan seperti biasa. In Shaa Allah.
Terdahulu, Zack sempat mengikuti jemaah Tabligh untuk keluar berdakwah selama 3 hari.


Bayangkan Mushroom Kingdom dipenuhi dengan 100 Mario melompat-lompat dan merampas power up korang?
Bahana fenomena battle royale juga melanda game klasik, Super Mario Bros yang kini ditukar membabitkan 98 pemain bertarung untuk menjadi Mario terunggul dipanggil sebagai Mario Royale.
Mario Royale adalah sebuah game boleh dimainkan melalui pelayar internet yang dibangunkan oleh seorang YouTuber bernama InfernoPlus. Korang boleh main Mario Royale dengan klik pautan ini.

Game platformer ini sama seperti Super Mario Bros asal dengan beberapa perubahan untuk menepati tema battle royale. Menurut InfernoPlus, pemain tidak boleh melompat atas satu sama lain tetapi mereka boleh tendang cengkerang Koopa dan hanya satu power up sahaja tersedia untuk direbut oleh 98 pemain lain.
Lebih menarik lagi, sesiapa yang dapat power up Star boleh menjadi Mario besar dan boleh mematikan pemain  dengan lompat atas Mario lain. Jadi, siapa cepat dialah dapat.
Mario Royale ini juga menyokong fungsi controller. Saya sudah cuba main game ini melalui Google Chrome dan ia berjalan lancar asalkan korang ada hubungan internet. Cubalah main game ini sementara ramai lagi pemain tanpa sebarang kos.
Sumber: Patreon


Prestasi Bigetron Alpha tidaklah bagus pada MPL ID S9.
Justeru, ini membuatkan pengasasnya, Starlest memikirkan pelbagai cara untuk menguatkan roster ini di MPL ID S10. Salah satunya adalah melakukan proses percubaan kepada pemain dari Filipina.
Baru-baru ini, Hades dan Toshi berada di Indonesia namun sepertinya kedua mereka tidak melepasi proses pemilihan itu.
Tapi dalam satu laporan media tempatan, katanya Marky dari ONIC PH akan mengikuti jejak langkah Kairi untuk bermain di Indonesia. Sebagai goldlaner, Marky pasti akan menguatkan roster BTR Alpha selepas Matt gagal menunjukkan prestasi baik.
Menguatkan lagi hujah ini apabila Marky kini berada di sana dan sudah menangkap gambar bersama CW dan jurulatih Yeb.

Adakah Marky akan bermain untuk Bigetron Alpha? Atau dia punya perancangan lain? Sama-sama kita nantikan.
Sumber rujukan: ONE Esports


Pada hujung minggu yang lepas, Jabatan Belia dan Sukan Negara bersama Persatuan E-sukan Sarawak (SESA) telah mengadakan Kejohanan MyBorneo E-Force Invitational 2020 untuk kategori PUBG Mobile. Pusingan akhir kategori ini berlangsung pada 18 Oktober baru-baru ini.
Selain daripada rakyat Sabah, Sarawak, dan Wilayah Persekutuan Labuan, kejohanan ini juga dibuka kepada rakyat Brunei dan rakyat Indonesia dari Kalimantan.
Pasukan dari Malaysia 2BAD4YOU telah muncul sebagai johan dengan mengumpul 39 markah pembunuhan dan 66 markah keseluruhan. Naib johan pula ialah pasukan dari Indonesia iaitu Distrik51 Esport. Tempat ke-3 dan ke-4 masing-masing dimenangi oleh dua pasukan Malaysia iaitu Star Squad dan Jellybean Esport.

Pasukan 2BAD4YOU merupakan pasukan baharu yang ditubuhkan oleh Marlino. Sebelum ini, Marlino telah mengumumkan penubuhan pasukan tersebut sebagai Marlino Borneo.

Berikut adalah senarai pemenang-pemenang tempat ke-5 hingga ke-8:

Tempat ke-5:  Rata Gank (Brunei)
Tempat ke-6: Anom F4W (Indonesia)
Tempat ke-7: The Real Esport (Brunei)
Tempat ke-8: Goodfellas Gaming (Brunei)

Pada minggu depan, kejohanan ini akan diteruskan dengan kategori permainan MotoGP 20 (PC). Seramai 77 peserta akan bertanding untuk dinobatkan sebagai juara MotoGP MyBorneo. Dua lagi permainan yang akan dipertandingkan adalah Mobile Legends: Bang Bang (MLBB) dan DOTA 2.
Untuk maklumat lanjut dan berita terkini mengenai MyBorneo E-Force Invitational 2020, pastikan anda mengikuti laman Facebook rasmi SESA.
Ikuti kami di Facebook dan Instagram.
Saksikan kami di YouTube.


Netmarble mengumumkan barisan adiwira baru Marvel termasuk adiwira berasal dari Malaysia bernama Sun Bird khas untuk game mobile berbentuk fighting, Marvel Future Fight.
Semasa di Thailand Game Show, Netmarble bersama Marvel menonjolkan pasukan baru Warriors of the Sky dianggotai oleh empat adiwira asli diinspirasikan oleh rantau Asia dan akan menyertai dua adiwira dari Korea, Luna Snow dan Crescent & Io. Saksikan trailer Warriors of the Sky dalam Marvel Future Fight di bawah:

Penerbit Senior untuk Marvel Games dan juga anak Malaysia, Danny Koo berkata, “Kami sangat teruja untuk memperkenalkan pasukan baru Warriors of the Sky kepada peminat Marvel Future Fight dan sentiasa mengembangkan kepelbagaian pilihan karakter dalam game ini.”
Naib Presiden Kreatif untuk Marvel Games, Bill Roseman berkongsi rasa gembira meraikan kerjasama untuk hasilkan karakter yang mampu memberi keseronokan dan inspirasi kepada peminat dari seluruh dunia.
“Menggabungkan kuasa hebat, gambaran cantik dan penceritaan tidak dapat dilupakan, Warriors of the Sky sertai pasukan Avengers, X-Men, Guardians of the Galaxy sebagai pasukan adiwira terbaru Marvel. Setiap karakter baru ini mempunyai kuasa dan cerita tersendiri untuk pemain jelajahi,” kata Bill.
Berikut adalah adiwira baru dalam barisan Warriors of The Sky:
Sun Bird

Seorang lanun pada tahun 1600-an dan juga penjaga berasal dari Malaysia, Sun Bird atau Burung Matahari menyediakan sokongan penyembuhan atau bertindak sebagai healer menyembuhkan pasukannya melalui keris berkembar miliknya.
War Tiger

Berasal dari Thailand, War Tiger ialah seorang jeneral dari zaman purba Thailand yang mempunyai kuasa Tiger’s Fang iaitu menguatkan pertempuran jarak dekat.
Blue Dragon

Blue Dragon berketurunan bangsawan Vietnam mempunyai kebolehan untuk bertukar apa-apa barang yang disentuhnya menjadi senjata mengikut bentuk naga. Dia menyertai Warriors of The Sky untuk mempertahankan dunia dengan bertarung menggunakan lembing pusaka keluarganya.
Shadow Shell

Shadow Shell ialah seorang penembak tepat berasal dari Taiwan. Dengan menggunakan senapang berteknologi tinggi bersama perisai tenaga Ba Gua, Shadow Shell ialah pakar mengatur strategi dan juga imun terhadap toksik.
Marvel Future Fight kini boleh dimainkan di Android dan iOS. Muat turun di App Store dan Google Play Store.
Dalam banyak-banyak hero baru ini, mana satu korang paling suka sekali dan tak sabar untuk main dalam Marvel Future Fight? Kongsikan pendapat korang bersama kami di Facebook, Twitter dan Instagram.


Sebelum ini, Netmarble dan Marvel mengumumkan barisan adiwira baru, Warriors of the Sky terdiri daripada adiwira dari rantau Asia Tenggara termasuk adiwira berasal dari Malaysia bernama Sun Bird khas untuk permainan mudah alih berbentuk fighting, Marvel Future Fight.
Hari ini, Marvel baru sahaja mendedahkan satu lagi karakter baru yang akan sertai Warriors of The Sky iaitu dipanggil sebagai Sky Kyrin.

Sky Kyrin dicipta oleh seorang Celestial, seorang entiti berkuasa yang dikatakan paling awal wujud dalam sejarah komik Marvel telah mengembara ke bumi selepas manusia menghampiri kegagalan dalam peperangan War of the Dragons yang mengakibatkan raksasa buas berupa naga menjajah dunia-dunia di merata galaksi. Dengan Sky Kyrin, manusia dapat mengalahkan musuh naga sekaligus mengembalikan keamanan ke semua tempat.
Setelah peperangan tamat, Celestial berkuasa ini memecahkan Sky Kyrin kepada empat entiti berlainan iaitu gabungan setiap kuasa daripada semua adiwira Warriors of the Sky – Blue Dragon (berupa naga), War Tiger (berupa harimau), Shadow Shell (berupa penyu) dan akhir sekali, Sun Bird (berupa burung sakti phoenix).
Kini, Sky Kyrin bakal dibangkitkan lagi sekali dalam Marvel Future Fight. Buat masa sekarang, tiada lagi tarikh rasmi untuk kehadiran Sky Kyrin dalam permainan mudah alih ini.

Marvel Future Fight kini boleh dimainkan di Android dan iOS. Muat turun di App Store dan Google Play Store.


Dengan perbezaan yang semakin pudar antara permainan mudah alih dan konsol, peminat mudah alih Marvel hanya perlu menunggu sedikit masa sebelum dapat merasai pengalaman supehero berkualiti tinggi seperti permainan The Avengers oleh Square Enix.
Genshin Impact membuktikan pemain mudah alih boleh merasai pengalaman aksi-RPG dunia terbuka (open-world), dan ianya langkah yang tepat untuk Marvel Universe memperkenalkan Marvel Future Revolution.
Dibintangi oleh barisan karakter yang dikenali dunia, jalan cerita asal dan grafik 3D yang berkualiti tinggi, Marvel Future Revolution akan memberi keasyikan kepada pemain dengan dunia terbuka yang mempesonakan.

Dibangunkan oleh Netmarble Monster, Marvel Future Revolution merupakan gandingan kedua antara Netmarble dan Marvel Entertainment dan merupakan kesinambungan permainan mudah alih yang cukup terkenal, Marvel Future Fight, yang telah dimainkan oleh lebih 120 juta pengguna seluruh dunia.
Marvel Future Revolution bermula apabila banyak Bumi berkumpul di multiverse untuk membentuk ‘Bumi Utama’ yang baru, yang dipenuhi dengan zon dan misi unik untuk diterokai. Ini sama seperti Battleworld yang dilihat dalam Secret Wars dalam komik.

Sebagai ejen yang baru dibentuk iaitu pasukan Super Hero ‘Omega Flight’, pemain akan bekerjasama untuk menentang serangan Super Villains dan mempertahankan ‘Bumi Utama’ yang sentiasa mendapat ancaman.
Sekarang, terdapat lapan Super Hero yang boleh dimainkan termasuk Captain America, Captain Marvel, Spider-Man, Black Widow, Iron Man, Doctor Strange, Star-Lord dan Storm.
Setiap hero akan dilengkapi dengan koleksi kostum ikonik daripada kesemua Marvel Universe, dengan pilihan yang luar biasa iaitu dengan 400 kombinasi kostum setiap hero yang boleh dipilih.

Memanfaatkan Sistem Skuad, pemain Marvel Future Revolution akan mendapat peluang untuk menaiktaraf dan bermain sebagai karakter baru.
Pemain juga akan mengambil bahagian dalam pelbagai mod PvP (pemain menentang pemain), daripada perlawanan 1 vs 1 hingga 10 vs 10 antara pemain level tinggi. Dengan pemain semakin maju, kandungan multi-pemain akan dibuka, termasuk Blitz, SPecial Operation, Raids dan pelbagai lagi.

Marvel Future Revolution akan tersedia untuk peranti iOS dan Android sebagai free-to-play pada separuh kedua tahun ini. Pra-pendaftaran global kini dibuka di App Store dan Google Play.
Pemain yang bersetuju untuk menyertai ‘Omega Flight’ akan menerima pelbagai ganjaran menarik pada hari pelancaran. Ikuti akaun rasmi Youtube, Twitter, Facebook dan Twitch milik Marvel untuk mengetahui informasi terkini.
Artikel ini diterjemah dari IGN SEA. Untuk artikel asal boleh baca di SINI.


Seperti korang telah tahu sebelum ini, Netmarble dan Marvel memperkenalkan barisan adiwira terbaru, Warriors of the Sky yang dibarisi adiwira berasal dari Malaysia bernama Sun Bird atau dikenali sebagai Burung Matahari yang menghunus dua keris.
Penerimaan bercampur baur

Ketika karakter ini diumumkan, penerimaan orang ramai tentang Sun Bird adalah bercampur baur. Ada orang yang menyukai dan bangga terhadap wakil Malaysia dalam permainan video Marvel tetapi ada segelintir pihak yang meluahkan rasa tidak puas juga.
Luahan ini dilontarkan oleh pelukis konsep yang menghasilkan rekaan visual karakter untuk Far Cry 4 dan Watch Dogs 2, Aadi Salman dalam satu pos Facebook yang mengkritik tentang penggunaan dua keris tidak munasabah dan tiada ciri Malaysia ditonjolkan langsung dalam Burung Matahari.
Malah, Burung Matahari mendapat olahan sendiri oleh pelukis komik tempatan Zid atau nama penuh, Mohammad Yazid yang menghasilkan karya-karya untuk Legendary Comics seperti Skull Island: The Birth of Kong, Lost in Space: Countdown to Danger dan banyak lagi. Lihat di bawah:

Rekaan untuk audiens tempatan dan antarabangsa
Dalam satu temuramah, kami bertanyakan kepada penerbit kanan Marvel Games, Danny Koo tentang komen-komen baik dan buruk tentang Burung Matahari.
Penerbit kanan Marvel Games, Danny Koo
Anak kelahiran Malaysia ini membalas, “Kesemua karakter Marvel mempunyai cerita latar belakang tersendiri yang direka oleh pasukan kreatif kami. Sebagai contoh, anda melihat Captain America (Steve Rogers) bertempur dalam Perang Dunia Pertama dan Kedua tetapi dia tidak menggambarkan mana-mana orang Amerika pada masa itu.
“Setiap rekaan adalah subjektif. Ini merupakan langkah pertama Marvel untuk mengetengahkan karakter dari Malaysia. Kami sedar akan maklumbalas terhadap rekaan Burung Matahari dan akan memastikan kami dapat menghasilkan sesuatu yang sesuai untuk audiens tempatan dan antarabangsa.”
Danny tetap komited untuk membawakan barisan adiwira dengan kepelbagaian budaya. Sebelum ini, Marvel Future Fight telah memperkenalkan adiwira K-Pop, Luna Snow dan duo gadis berumur 10 tahun dan rob beruangnya, Crescent & Io.
Apa pendapat korang tentang rekaan Burung Matahari? Adakah korang suka akan Burung Matahari atau sebaliknya? Kongsikan pendapat korang bersama kami di Facebook, Twitter dan Instagram.


Ramai orang menjangkakan Genshin Impact, Tower of Fantasy atau Apex Mobile akan menang kategori ini.
Marvel Snap berjaya mengalahkan Apex Mobile dan Genshin Impact untuk dinobatkan Permainan Permainan Video Mudah Alih Terbaik 2022 di The Game Awards.
Membawa genre Colectible Card Game (CCG) yang unik lain daripada Hearthstone dan Gwent.
Anda perlu memenangi dua daripada tiga kawasan chamber.

Congrats to @marvelsnap from @seconddinner for winning the Best Mobile Game! #TheGameAwards pic.twitter.com/gMV9skemEF
— The Game Awards (@thegameawards) December 9, 2022

Sama seperti CCG yang lain Marvel Snap membawa banyak kad-kad dari dunia Marvel.
Dari Spiderman sehingga karakter Marvel yang anda sendiri tidak tahu pun dipilih untuk dimasukkan ke dalam Marvel Snap.
Malah penukaran seperti buff dan nerf juga dibuat dan Marvel Snap sentiasa cuba untuk memberikan pengalaman terbaik untuk semua pemain.


Marvel Snap adalah permainan video Collectors Card Game (CCG) baharu bertemakan superhero dan penjahat dari dunia Marvel.
Permainan ini memberi lebih fokus kepada pengumpulan kad dan kosmetik sahaja.
Mekanik baru juga diberikan dan memberi fokus kepada 3 jenis lokasi atas papan yang bertukar-tukar setiap permainan.

Anda akan mempunyai 12 kad untuk berlawan dengan musuh.
Sudah semestinya karakter-karakter popular Marvel Ironman, Captain America, Thanos, X-men dan lain-lain juga ada dalam Marvel Snap.

Kad yang ada mempunyai energy cost dan power level serta kuasa mereka tersendiri.
Ada kat yang boleh naikkan power dan ada kad boleh merosakkan permainan musuh.
Hanya enam pusingan sahaja sebelum semuanya berakhir membuatkan Marvel Snap sangat pantas dan mudah untuk pelbagai umur.
Ada juga yang mempunyai gimik mereka tersendiri iaitu On Reveal, Ongoing dan Destroy.
 Kad-kad rupa terhebat

Kad mempunyai rarity mereka tersendiri dari Common ke Infinity.

Setiap kad juga akan mempunyai animasi dan efek yang berbeza.

Paling penting permainan ini percuma dan bukan pay-to-win.
Ini adalah kelebihan CCG dimana hanya kosmetik menjadi pilihan utama anda.
Anda akan mendapat semua jenis kad cuma lambat atau cepat.
Faktor Marvel juga menjadi penarik untuk peminat-peminat permaina kad dan juga yang tidak pernah bermain permainan kad.
Anda boleh muat turun permainan ini di peranti mudah alih dan PC.


Marvel Super War, permainan mudah alih berkonsepkan Multiplayer Online Battle Arena (MOBA) dari NetEase akhirnya dilancarkan secara rasmi pada minggu lepas.
Ia memaparkan karakter-karakter dari dunia Marvel seperti Captain America, Iceman, Spider-Man dan ramai lagi. Konsepnya juga hampir serupa dengan MOBA mudah alih Mobile Legends: Bang Bang dan Arena of Valor.
Pemain mengguna dan mengawal satu karakter Marvel di dalam medan pertarungan lima lawan lima yang terbahagi kepada tiga laluan. Objektif utama ialah memusnahkan kubu lawan di samping menewaskan musuh yang cuba menghalang.
Marvel Super War juga menawarkan pelbagai kostum yang boleh didapati dalam komik dan filem. Lebih menarik, anda pastinya akan mudah memahami permainan mudah alih ini kerana sudah terbiasa dengan watak-watak Marvel.
Muat turun versi Android dan iOS sekarang.
(Sumber: TheSixthAxis)


Nampaknya Marvel’s Avengers akan mengutamakan elemen co-op dalam misi sampingan dan penggunaan hero juga akan menentukan bagaimana misi itu dimainkan secara dalam talian.
Menurut Crystal Dynamics, keserasian hero penting dalam menyelesaikan misi ini kerana satu karakter akan berguna mengikut situasi dan Avengers ini akan melawat banyak kawasan yang perlukan banyak taktik dan strategi.
Bagaimanapun, mereka juga mengatakan misi sampingan ini tak boleh menggunakan karakter yang sama bagi keempat-empat pemain. Janganlah expect untuk saksikan empat Hulk selesaikan satu misi sampingan.
Ini kerana Crystal Dynamics ingin pemain mencari kombo dan taktik paling berkesan menggunakan pelbagai hero.
Kata mereka lagi, walaupun misi sampingan ini bukanlah penting macam mod lain tapi ia membawa pemain ke kawasan yang tiada dalam kempen utama.
Nampaknya mereka nak pemain berpuas hati dengan single-player dan turut menawarkan mod co-op bagi mereka yang suka grind dengan member-member. Game ini sesuai untuk dua golongan dan pasti menarik menyaksikan macam mana ia akan diterima kelak.
Marvel’s Avengers akan dilancarkan di PS4, Xbox One, PC dan Google Stadia pada 15 Mei 2019.
Sumber: Comicbook


Expansion terbaru Black Panther kini hadir di Marvel’s Avengers pada Ogos ini.  Black Panther akan mempertahankan Wakanda dari serangan Klaw. Klaw yang inginkan Vibranium untuk kemahuan diri sendiri bagi tujuan kejahatannya. Saksikan video sinematik di bawah:

Selepas Kate Bishop dan Clint Barton sebagai dua versi Hawkeye. Kini giliran Black Panther pula. Black Panther menjadi hero ketiga dalam Marvel’s Avengers baru.
Marvel’s Avengers: War for Wakanda adalah percuma untuk semua pemain yang mempunyai Marvel’s Avengers. Penambahan cerita baru ini akan datang untuk pelantar PS4,PS5, Windos PC, Xbox One dan Xbox Series X.


Baru-baru ini, Marvel’s Avengers telah ditonjolkan semasa persidangan Square Enix di E3 2019 dan pengunjung-pengunjung bertuah di E3 2019 berpeluang untuk mencuba demo game ini secara tertutup.
Marvel’s Avengers diumumkan sebagai sebuah game aksi single-player dengan penceritaan lain daripada yang lain dengan filem-filem Marvel Cinematic Universe (MCU) dan boleh dimainkan secara co-op seramai 4 orang tetapi Crystal Dynamics tidak menjelaskan bagaimana gameplay co-op berfungsi kepada orang ramai.

Menurut IGN (melalui VG24/7), misi utama yang menerangkan naratif game ini direka untuk satu pemain sahaja. Ia adalah kerana game ini memfokuskan kepada satu Avengers dan bertukar-tukar ke Avenger lain dari semasa ke semasa. Misi-misi ini juga mengikut cara penceritaan yang sama seperti Uncharted atau Tomb Raider.
Fungsi co-op atau secara berpasukan akan hanya tersedia untuk misi sampingan dan korang haruslah online sepanjang masa bermain. Untuk misi sampingan, korang boleh cuba main mana-mana Avenger yang korang mahukan. Namun, korang boleh bermain misi utama dan misi sampingan secara offline juga.
Marvel’s Avengers bakal menerima DLC (kandungan adiwira dan kawasan) tanpa sebarang bayaran dan pemain PS4 boleh cuba beta game ini lebih awal daripada platform lain.
Marvel’s Avengers bakal dilancarkan pada 15 Mei 2020 di PC, PS4, Xbox One dan Google Stadia
Ikuti kami di Facebook dan Instagram.


Crystal Dynamics telah mengadakan pembentangan Marvel’s Avengers: War Table semalam untuk mempertunjukkan pelbagai aspek permainan video mereka iaitu Marvel’s Avengers.
Pembentangan yang bertempoh 25 minit itu memperincikan jalan cerita judul tersebut dan juga mempertunjukkan permainan single player, multi-pemain, serta aspek pengubahsuaian adiwira.

Lima watak yang diberikan fokus dalam pembentangan ini adalah Kamala Khan, Iron Man, Thor, Black Widow, dan The Hulk. Musuh utama dalam judul ini ialah M.O.D.O.K.
Satu kenyataan menarik yang dibuat oleh Crystal Dynamics dalam pembentangan tersebut ialah mereka menjanjikan banyak lagi kandungan tambahan dari segi watak-watak, kawasan, dan misi baharu secara percuma.
Marvel’s Avengers akan dilancarkan pada 4 September tahun ini di PC, PlayStation 4 (PS4), Xbox One, dan Google Stadia. Versi PlayStation 5 (PS5) dan Xbox Series X juga akan tiba pada masa depan.


E3 2021 bersambung lagi dengan pembentangan dari Square Enix semalam. Square Enix mengumumkan Marvel’s Guardians Of The Galaxy. Anda boleh saksikan video di bawah:

Bersama Star-Lord, dalam aksi third-person dengan penceritaan baru untuk Marvel’s Guardian of The Galaxy. Dengan rakan-rakan seperti Gamora, Rocket Racoon, Groot dengan alpacanya dan Drax. Anda bakal mendapat keseronokan bersama-sama mereka dalam sesi yang penuh tawa dan letupan.

Fungsi dialog juga akan ada nanti dan dialog yang anda jawab akan menentukan arah penceritaan dalam permainan video ini dan juga hubungan anda dengan karakter yang lain.

Marvel’s Guardians Of The Galaxy akan dilancarkan untuk pelantar PS4, PS5, Xbox One, Xbox Series dan PC pada 26 Oktober 2021 ini.


Sudah hampir tiga tahun berlalu sejak Bungie melancarkan Destiny 2 dan kini ia merupakan antara permainan video multi-pemain paling popular di dunia. Walaubagaimanapun, pihak pembangun tiada rancangan untuk membangunkan sebuah sekuel.
Serentak dengan pengumuman kandungan tambahan seterusnya untuk Destiny 2 iaitu Destiny 2: Beyond Light, Bungie juga menerangkan tentang masa depan judul tersebut di laman web rasmi Destiny 2.

Destiny 2: Beyond Light akan dilancarkan pada 22 September ini dan ia kini boleh dipra-tempah untuk PC dan Xbox melalui Steam dan Microsoft Store. Pada waktu ini, laman PlayStation Store untuk judul ini belum diwujudkan.
Nampaknya studio tersebut telah memutuskan untuk terus menyokong Destiny 2 dan tidak merancang untuk membangunkan Destiny 3. Salah satu konsep baharu yang diperkenalkan ialah Destiny Content Vault (DCV).
Secara ringkasnya, DCV akan digunakan sebagai tempat untuk Bungie menyimpan dan mengeluarkan kandungan Destiny 2. Contohnya, kawasan Cosmodrome dari Destiny yang pertama akan dikeluarkan dari DCV dan dimasukkan ke dalam Destiny 2 pada 22 September 2020.
Pada tarikh yang sama, kawasan-kawasan Io, Titan, Mercury, Mars, and Leviathan akan dikeluarkan dari Destiny 2 dan dimasukkan ke dalam DCV. Bungie menyatakan mereka akan mengitar semula kandungan Destiny 2 menggunakan sistem ini mengikut minat pemain terhadap kandungan sedia ada.
Penambahan terbaru dalam Destiny 2 ialah Season of Arrivals yang sudah boleh dimain sekarang. Ia memperkenalkan sebuah dungeon baharu iaitu Prophecy dan bersamanya ganjaran-ganjaran baharu yang menarik. Ia boleh diakses secara percuma oleh semua pemain.
Untuk masa depan Destiny 2, Bungie menjanjikan lagi dua penambahan besar iaitu Destiny 2: The Witch Queen yang akan tiba pada tahun 2021 dan Destiny 2: Lightfall (tajuk kerja) yang dijadualkan untuk tiba pada tahun 2022.
Satu lagi pengumuman menarik ialah versi PlayStation 5 (PS5) dan Xbox Series X untuk judul ini telah disahkan. Pembelian di PlayStation 4 (PS4) akan dipindahkan ke PS5 secara percuma dan Destiny 2: Beyond Light akan dipindahkan secara percuma dari Xbox One ke Xbox Series X.
Maklumat lanjut mengenai Destiny 2 versi PS5 dan Xbox Series X akan didedahkan dalam masa beberapa bulan akan datang.
Sumber: Bungie
Ikuti kami di Facebook dan Instagram.
Saksikan kami di YouTube.


Organisasi e-sukan Indonesia, Alter Ego Esports mengumumkan roster baharu buat divisi PUBG Mobile milik mereka.
Dalam pengumuman ringkas di Instagram semalam, Alter Ego mengalu-alukan kehadiran enam pemain ini yang juga bekas pemain Aerowolf LIMAX.

View this post on Instagram

A post shared by Alter Ego e-Sports (@alteregoesports)

Difahamkan, organisasi e-sukan Aerowolf dikaitkan dengan khabar angin yang mereka tidak bayar wang kemenangan dari beberapa kejohanan PUBG Mobile disertai pemain mereka.
Ini berikutan pengumuman yang Aerowolf Limax gagal ke grand final liga DGL 2021. Malah, sebelum itu pasukan ini dilarang dari bertanding dalam liga PUBGM di seluruh dunia sehingga 31 Disember 2021 kerana dikaitkan dengan masalah pengurusan Aerowolf.
Isu itu menyebabkan organisasi itu mengalami kerugian kewangan bagi menguruskan pemain-pemain Limax.
Semoga kali ini pemain LIMAX dapat terus bertanding dengan gah di skuad baru mereka dan mendapat hak kebajikan yang adil.


Dota 2 The International selalunya mempunyai pentas yang sentiasa kalis bunyi.
Namun bukan untuk TI11 kali ini kerana pentas yang pemain masuk sangat tidak membantu.
Masalah bermula apabila pemain boleh mendengar pengulas berbicara mengenai situasi semasa bermain.

dyrachyo in a post-match interview:
 “[Since there are no boots,] it’s really awkward. You can hear absolutely everything the casters say. Any smoke or rune. Seleri says: “They have DD.” He also says: “They are in smoke.”
 1/2
— Arseny Kuzminsky (@_koozya) October 20, 2022

Malah masalah ini juga memberi kelebihan untuk pemain yang boleh bertutur bahasa inggeris.
Perkara ini terjadi ketika temubual selepas perlawanan dyrachyo (Gaimin Gladiators).
“Anda boleh dengar semua yang pengulas cakap. Dari smoke sehingga rune. Pengulas tambah “Mereka ada DD.” Dia juga mengatakan musuh sedang menggunakan smoke.”
Malah pemain PSG.LGD XinQ juga mengatakan dia boleh mendengar pengulas tetapi dia tidak memahaminya.
Pemain LGD itu juga mempunyai masalah dengan fon kepala kalis bunyi yang diberikan kerana membuatkan dia berasa tidak sihat dan menaikkan tekanan darahnya.
Tidak kira permainan apa pun, kelebihan untuk mendengar pengulas adalah sangat-sangat perlu dielakkan terutama sekali Dota 2 di mana hanya sedikit informasi boleh mengubah segalanya.
Selama TI, masalah ini tidak pernah lagi berlaku namun bukan untuk TI kali ini.


Deathloop menerima kemaskini untuk membaiki isu stuttering yang dihadapi oleh pemain versi PC.
Melalui patch note kemaskini terbaru itu juga ada mengemukakan potensi isu stutter yang berlaku apabila menggerakkan kamera menggunakan tetikus, selain menyatakan pembangun sedang berusaha untuk membaiki isu stuttering pada kadar bingkai tinggi.

Masalah ini sudah belaku bagi versi PC sejak permainan ini dilancarkan pada 14 September lalu. Ramai yang menyalahkan perisian anti-piracy Denuvo di dalam permainan. Namun, pencuba permainan menyatakan ianya diakibatkan oleh kadar bingkai permainan.
Deathloop kini tersedia di PlayStation 5 dan PC dengan sokongan Nvidia Reflex yang membantu untuk memberikan input yang lebih baik.
Artikel ini diterjemah dan disunting daripada IGN SEA. Untuk artikel penuh sila layari SINI.


Kehangatan VCT Masters, Berlin masih lagi dirasai bagi peminat e-sukan dengan hari ini sudah masuk hari keempat kejohanan.
Namun, dengan perlawanan yang sangat sengit, pasukan Paper Rex yang diwakili oleh pemain Malaysia, Khalish Rusyaidee (D4v4i) pada perlawanan mereka yang pertama terpaksa akur dengan kekalahan kepada pasukan Korea, Vision Strikers.
Lineup penuh Paper Rex:

Aaron Leonhart (Mindfreak)
Jason Susanto (f0rsaken)
Benedict Tan (Benkai)
Khalish Rusyaidee (D4v4i)
Zhan Teng Toh (shiba)

Vision Strikers menewaskan pasukan Paper Rex dengan skor 2-0 pada perlawanan Sabtu lalu.

.@VisionStrikers close out the series with the 2-0 win! #VALORANTMasters pic.twitter.com/0pftvWyLk5
— VALORANT Champions Tour (@ValorantEsports) September 11, 2021

Sepanjang dua perlawanan itu, Jason ‘f0rsaken’ Susanto mempamerkan permainan yang cukup baik dengan berjaya memperolehi kill terbanyak dengan 21 kills di Haven dan 27 kills di Icebox. Secara tidak langsung, dia menjadi pemain yang cukup digeruni di daripada Paper Rex.
Perlawanan di Haven cukup mencabar buat Paper Rex sebagai Defenders, tetapi mereka berjaya memberikan persaingan yang baik kepada Vision Strikers sebagai Attackers. Perlawanan berakhir dengan Vision Strikers memperoleh kemenangan 13-9.
Perlawanan kedua di Icebox, Paper Rex memulakan perlawanan dengan baik sebagai Attackers sebelum Vision Strikers berjaya memperoleh tempo serangan apabila mereka bertukar peranan. Perlawanan kedua Paper Rex terpaksa akur dengan kekalahan 13-11.
Meskipun ini adalah kejohanan LAN sulung bagi Paper Rex, mereka sudah mempamerkan bakat dan kebolehan terbaik mereka di pentas VCT Master Berlin.
Perlawanan seterusnya bagi Paper Rex ialah mereka akan menentang SuperMassive Blaze pada 15 September ini pada jam 9.00 malam waktu Malaysia.
Anda boleh saksikan perlawanan VCT Master Berlin di saluran Twitch VALORANT.
Sumber rujukan: DotEsport, VALORANT Esports


Pasukan Todak masih mengekalkan kedudukan mereka dalam MPL MY musim ketujuh selepas menewaskan Geek Fam sebentar tadi dengan skor 2-0.
Moon yang main begitu baik di kawasan Lord pada minit akhir berjaya menyekat usaha Geek Fam mendapatkan Lord.

View this post on Instagram

A post shared by MyGameOn (@mygameondotmy)

Dalam pertembungan itu, Xorn dibunuh Lord dan Maima pula terpaksa akur dengan kematian di tangan Moon. Seterusnya, Moon berjaya mencuri Lord dan langkah ini berjaya memberikan kemenangan kepada Geek Fam.

Dengan kemenangan ini, bekas juara musim keenam tersebut mampu meneruskan perjalanan mereka di lower bracket sementara menghantar Geek Fam pulang.
Playoffs MPL MY musim ketujuh mengumpulkan lapan pasukan Mobile Legends terbaik bertarung sehingga Ahad.
Sebanyak AS$100,000 (RM413,500) ditawarkan kepada pasukan yang bertanding.
Dua pasukan Malaysia di ranking teratas akan dipilih sebagai wakil untuk Piala Asia Tenggara (MSC 2021) yang bakal berlangsung 7 Jun ini.


Todak tak dinafikan menjadi pasukan tumpuan pada Liga Profesional MLBB (MPL) MY musim kesembilan selepas menunjukkan prestasi mantap di kejohanan dunia, M3 tahun lalu.
Namun, pengumuman mengejut Danial Fuad (Ciku) yang memilih untuk rehat menunjukkan Todak perlu fokus pada Ajiq.
Pun begitu, minggu pertama MPL MY S9 tidak berlalu dengan begitu baik buat pasukan ini. Mereka tewas 0-2 di tangan RSG MY dan berlawan sengit dengan Red Esports namun tertewas 1-2.
Pengurus Pembangunan E-Sukan Todak, Radzi Rahman berkata, memang benar prestasi tidak seperti yang peminat harapkan.
“Todak sering dikaitkan dengan salah satu pasukan yang patut diperhatikan terutamanya selepas M3, jadi dengan jangkaan yang tinggi dari semua, saya ingin memohon maaf di atas kekalahan kami baru-baru ini.
“Masih banyak yang mereka perlu pelajari dan berlatih semula sebelum mereka benar-benar bersedia di MPL.
“Di samping itu juga lebih dari kemenangan di peringkat kumpulan MPL, saya hanya ingin melihat ‘anak-anak’ saya sembuh semula, sihat dari demam, sihat dari covid 19 yang sedang melanda pasukan kami,” katanya.
Ikuto juga memohon memohon agar semua dapat mendoakan kesihatan pemain-pemain Todak dan memberikan kata-kata kepada semangat mereka, agar mereka mampu bangkit semula.
Terdahulu, tiga pemain Todak dilaporkan positif COVID-19 dan kesemua pemain mereka perlu kuarantin di rumah dan tidak bertanding di Quill City Mall, Kuala Lumpur.
Dalam siaran langsung juga dilihatkan pemain Todak seperti tidak sihat dan memakai koyok.


Pasukan Todak baru sahaja menamatkan perlawanan mereka menentang pasukan RSG MY di dalam pusingan akhir kelayakan Sukan SEA ke-31.
Mereka akan mewakili Malaysia untuk permainan peranti mudah alih MLBB dan menyasarkan pingat emas untuk tahun ini.
Seperti kita semua sedia maklum, Todak boleh mengambil pemain dari pasukan lain untuk dimasukkan ke dalam barisan pemain mereka di Sukan SEA nanti.
Kami dari pihak MyGameOn sempat menanyakan soalan ini terhadap Ikuto, Pengurus Pasukan Todak.
“Perancangan itu ada dan kami masih di tahap perbincangan dengan pasukan lain.
“Namun begitu, siapakah gerangan pemain itu masih tidak boleh didedahkan ketika ini,” katanya.
Siapakah pemain dari pasukan lain yang anda rasa akan bermain bersama Todak untuk Sukan SEA ke-31 di Hatnoi, Vietnam nanti? Nyatakan jawapan anda di ruangan komen.
Sukan SEA 2021 dijangka berlangsung pada 12 Mei hingga 23 Mei ini.
Nama-nama kontinjen negara akan diumumkan tak lama lagi manakala 14 Mac pula akan dimulakan sesi kem latihan (bootcamp).
Setiap atlet akan menyertai bootcamp selama dua bulan di Casa Bukit Jalil dan di EBN Esports Arena di Quill City Mall, Kuala Lumpur.
Sebelum ini Skuad Malaysia pernah memenangi pingat emas untuk Hearthstone dan pingat gangsa untuk Mobile Legends: Bang Bang.
Sukan SEA Hanoi 2021 mempertandingkan MLBB, PUBGM (solo), PUBGM (acara berpasukan), Wild Rift (wanita), Wild Rift (lelaki), Free Fire, FIFA Online 4, League of Legends, Arena of Valor dan Crossfire.


Sebuah pembangun dan penerbit permainan tempatan, Mason Games melancarkan dua buah permainan hiper-kasual termasuk tajuk terbaru mereka iaitu Scoopy – The Ice Cream Adventure.
Permainan ini sudah boleh dimuat turun secara percuma di Google Play Store.

Menurut sebuah laporan daripada Report and Markets, pada akhir 2021, akan terdapat 250 juta pemain atas talian mudah alih di Asia Tenggara dengan pasaran seperti Indonesia, Malaysia, Thailand, Vietnam, Singapura, dan Filipina menjadi pasaran utama dalam perkembangan permainan hiper-kasual ini.
Daryl Lau, CEO dan Pengasas Bersama Mason Games menyatakan, “Matlamat kami adalah untuk menghasilkan rasa kekitaan dan lambang ciri tempatan dengan menggabungkan elemen Asia kedalam permainan kami yang unik untuk rantau ini.
“Kebanyakan permainan atas talian mempunyai elemen Asia tetapi ianya terdapat pelbagai versi atau persepsi masyarakat Asia yang sukar untuk dikenali. Jadi pada terasnya, kami mahu menghasilkan pengalaman yang menyeronokkan yang orang ramai boleh ambil bahagian dan rasainya sendiri.” katanya.
Mason Games juga menyasarkan untuk melancarkan 50 permainan hiper-kasual menjelang akhir 2022. Selain itu, mereka akan mengetengahkan tema Asia di dalam permainan untuk pemain baru dan pemain sedia ada mereka.
Selain menyasarkan untuk mengembangkan dan membina jenama mereka di pasaran Asia Tenggara dengan membangunkan pasukan pembangun untuk mempertingkatkan produksi dan rekaan permainan.
“Penerimaan awal buat permainan kami adalah sangat positif, merupakan satu tanda yang baik untuk permainan kami yang diinspirasikan daripada Asia. Bagaimanapun, kami cakna bahawa kami di permulaan pengembaraan dan terdapat billion pemain yang akan menghargai penghormatan kami pada budaya Asia,” kata Daryl.
Bagi anda yang ingin mencuba permainan hiper-kasual mereka, muat turun Scoopy – The Ice Cream Adventure dan Math Cat Boxing.


Pembangun Bioware dilaporkan berfikir untuk beralih semula ke Unreal Engine bagi permainan Mass Effect yang seterusnya, meninggalkan Frostbite Engine oleh EA.
Dilaporkan oleh GamesBeat, penerbit siri EA baru-baru ini menerbitkan senarai di dalam laman sesawang mereka, pengarah teknikal yang akan bekerja untuk francais Mass Effect. Dengan pelbagai keperluan yang diperlukan, kelihatan dengan pengalaman Unreal Engine 4 (dan lebih) menjadi calon paling sesuai.

Namun, ini masih belum disahkan jika pembangun akan benar-benar meninggalkan Frostbite engine daripada EA yang sebelum ini digunakan untuk menghasilkan Mass Effect: Andromeda.
Tiga entri Mass Effect yang pertama dibina menggunakan Unreal Engine 3. Studio itu kemudiannya beralih daripada Unreal Engine ke Frostbite selepas Epic Games mula melesenkan Unreal Engine.
Mass Effect Andromeda, memperoleh pelbagai review dan kebanyakkannya menyatakan ia kurang memuaskan berbanding siri sebelumnya. Selain, terdapat animasi yang menjangkalkan dan pepijat pada visual.
Mass Effect 5 sebelum ini diumumkan pada Disember lalu di The Games Awards.
Artikel ini diterjemah daripada IGN SEA. Untuk artikel penuh sila layari SINI.


Electronic Arts (EA) akhirnya telah mengumumkan tarikh pelancaran untuk Mass Effect: Legendary Edition. Ia akan dilancarkan untuk PC, PlayStation 4 (PS4), dan Xbox One pada 14 Mei tahun ini.

Permainan ini merupakan koleksi lengkap trilogi Mass Effect yang merangkumi Mass Effect, Mass Effect 2, Mass Effect 3, dan semua kandungan tambahan (DLC) yang pernah dilancarkan untuk ketiga-tiga permainan tersebut.
Koleksi ini juga hadir bersama beberapa ciri yang telah dinaik taraf seperti kualiti grafik, kualiti audio, dan banyak lagi. Antara ciri-ciri baharu menarik adalah tekstur 4K, lebih banyak pilihan rekaan watak Shepherd, dan kemudahan menyambung jalan cerita dari permainan pertama hingga permainan ketiga.
Penulis yakin para peminat Mass Effect tidak sabar untuk meneroko semula galaksi Mass Effect. Ia kini boleh dipra-tempah untuk PC melalui Steam pada harga RM249.
Untuk maklumat lanjut mengenai Mass Effect: Legendary Edition, anda boleh melayari laman web rasmi permainan tersebut di sini.
Ikuti kami di Facebook dan Instagram.
Saksikan kami di YouTube.


Di atas kapasitinya yang sudah lama dalam industri e-sukan, Firdaus Hashim atau Master Ramen kini dipilih sebagai pengurus e-sukan bagi kontinjen negara yang akan ke Sukan SEA 2019 pada November ini.
Pengumuman itu dibuat menerusi posting di laman Facebook Esports Malaysia.

Selain membimbing dan menguruskan pasukan ini, MasterRamen yang juga Pengarah Mineski Events Team (MET) bertanggungjawab untuk memperkenalkan budaya dan larangan di negara acara (Filipina) yang mana mungkin atlet e-sukan negara tidak mempunyai pengetahuan jelas tentangnya.
Beliau juga akan memberikan motivasi kepada atlet e-sukan untuk memenangi pingat buat negara selain mempamerkan prestasi memuaskan sepanjang temasya tersebut berlangsung.
Berita lanjut akan menyusul..
Gambar featured image: FB Page MasterRamen
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Watak terkenal Dragon Ball Master Roshi akan dimasukkan dalam Dragon Ball FighterZ pada bulan September ini. Dia merupakan watak kandungan tambahan ketiga dalam FighterZ Pass 3.
Perkara ini diumumkan semalam melalui sebuah trailer pengumuman. Antara kuasanya yang ditunjukkan dalam trailer tersebut ialah Evil Containment Wave. Kuasa ini pernah digunakan oleh Master Roshi untuk cuba mengalahkan King Piccolo.

Sebelum ini, dua watak kandungan tambahan yang diperkenalkan dalam FighterZ Pass 3 adalah Kefla dan Goku Ultra Instinct. Dua lagi watak baharu akan diperkenalkan pada masa depan.
Ikuti kami di Facebook dan Instagram.
Saksikan kami di YouTube.


Digelar sebagai “Bapa E-Sukan Negara”, MasterRamen atau Firdaus Hashim tidak asing lagi sebagai antara personaliti besar e-sukan tanah air.
Hari ini, beliau dikejarkan ke Unit Rawatan Rapi (ICU) di Hospital Kuala Lumpur (HKL) akibat serangan jantung awal pagi tadi.
Beliau juga membuat pengumuman mengenai perkara ini di Facebook.

“Saya minta maaf kepada semua kalau ada salah dan silap. Saya kini berada di ICU HKL akibat serangan jantung,” tulisnya.
MasterRamen juga memohon orang ramai untuk mendoakan agar beliau semakin stabil.
Dalam perkembangan terkini, MasterRamen memaklumkan serangan jantung itu berjaya dikurangkan dan keadaannya makin stabil.

Kini beliau berada di Gleneagle KL bagi rawatan lanjut. Beliau juga mengharapkan semuanya selamat dan ramai orang mendoakannya.
Semoga cepat sembuh MasterRamen.


Tencent Games telah mengumumkan bahawa mereka telah memulakan proses untuk mencari peserta yang bakal muncul dalam acara PlayerUnknown’s Battlegrounds (PUBG) Mobile yang seterusnya iaitu Global Extreme Challenge.
Hanya pempengaruh yang telah dipilih oleh syarikat tersebut diberikan peluang untuk menyertai acara ini. Untuk negara Malaysia, Tencent Games telah memilih tokoh e-sukan dan streamer terkenal MasterRamen.

Para penyokong MasterRamen boleh mengundi MasterRamen untuk layak menyertai Global Ultimate Team dengan menyumbangkan bunga kepadanya dalam PUBG Mobile. Tempoh pemilihan ini akan berakhir pada 6 Julai ini.
Berikut adalah langkah-langkah untuk mengundi:

Log masuk PUBG Mobile dan lihat sudut acara (bahagian bawah kanan skrin).
Tekan ikon hadiah dan pilih Recommended Events.
Pilih Ultimate Team Selection.
Masuk laman flower shop.
Selesaikan daily missions atau beli bunga.
Sumbangkan bunga mawar kepada pempengaruh yang anda minat.

Setiap bunga mawar menyumbangkan 20 markah kepada pempengaruh yang menerimanya. Pemain yang memberikan sumbangan juga akan mendapat ganjaran dalam bentuk heart. 10 pemain (global) yang mempunyai jumlah heart tertinggi akan mendapat pek ganjaran eksklusif.
Jom kita mengundi!
Ikuti kami di Facebook dan Instagram.
Saksikan kami di YouTube.